Спаллетти: «Тоттига Гиггз каби ёрдамчи мураббий ёки Недвед каби жамоа директори бўлишни таклиф қилганман»\n11:19 / 22.02.2016\nИталиянинг «Рома» клуби бош мураббийи Лучано Спаллетти жамоа сардори Франческо Тотти билан боғлиқ ҳолат бўйича ўз фикрини билдириб ўтди.\n«Кеча Италия чемпионати ўйинидан олдин Тоттини таркибга киритмоқчи эдим. Аммо шундай катта футболчи бундай гапларни айтиши бу улкан бир тарих яратади.\nУ мени ракета билан мўлжалга олиб, сўзлар орқали бир неча ҳужумларни амалга оширди. Бунга қандайдир чора кўрилиши шарт эди. Тотти – чемпион. Унинг эришган натижаларини ҳурмат қиламан. Аммо мен бутун бошли жамоани ҳурмат қилишим керак. Бошқа ҳолатларда у матбуот орқали истаган гапини айтиши ва бу жамоага салбий таъсир қилиши мумкин эди», дейди Спаллетти.\n«Мен Тоттидан «Гиггз бўлишни [бош мураббий ёрдамчиси] истайсанми? Истасанг, Недвед [клуб директори] бўлишинг мумкинми?», деб сўрадим. Агар футбол ўйнашни истасанг ҳамма билан тенг жисмоний ҳолатда бўлишинг керак, деб унга тушунтирдим. Мен унга алоҳида бир муҳим шахс сифатида қарай олмайман.\nМени «Рома» раҳбарлари чақиришди ва вазиятни тузатишни сўрашди. Мен жамоанинг яхши натижалари учун қайғуришим керак.\nКлуб раҳбарлари Франческога ғайирлик қилмаётганимни билишади. Менинг уйимда футболкалар учун ясалган стенд бор ва стенддаги 8та футболкада унинг, Тоттининг исми туширилган. Бугун ўғлим мендан нега Тотти билан уришиб қолганимни, унга жаҳл қилганимни сўради. Мен у билан жанжаллашмадим, шунчаки зиммамдаги вазифамни бажаришим керак», дея Спаллеттининг сўзларидан иқтибос келтиради Football Italia.\nФранческо Тотти: Вазият ўзгармаса «Рома»да қола олмайман\nСпалетти Тоттини таркибдан чиқарди ва уйига жўнатиб юборди


Иттифоқчилик муносабатлари ва стратегик шериклик: умумий жиҳат ва тафовутлар\nТОШКЕНТ, 11 декабрь. /“Дунё” АА”. Ўзбекистон Президенти Шавкат Мирзиёевнинг 5-6 декабрь кунлари Қозоғистонга давлат ташрифи доирасида икки мамлакат ўртасида иттифоқчилик муносабатлари тўғрисидаги декларация имзоланди.\nЖаҳон сиёсатида “иттифоқчилик муносабатлари” тушунчаси нимани англатади? У стратегик шерикликдан қайси жиҳатлари билан фарқ қилади? Сиёсий фанлар доктори Сардор Усмонов “Дунё” ААга шу ҳақда сўзлаб берди.\n- “Иттифоқчилик муносабатлари” (allied relations) ва “стратегик шериклик” (strategic partnerships) тушунчалари халқаро муносабатлар тизимида катта аҳамиятга эга феноменлар ҳисобланади, - деди эксперт. - Иккиси ҳам давлатлараро муносабатларда ўзининг алоҳида ўрнига эга. Шу билан бирга, бу икки тушунча ўртасида нозик фарқлар мавжуд.\nИттифоқдош давлатлар ўртасида, одатда, дўстлик, яқинлик, табиий ҳамжиҳатлик, уйғун муносабатлар мавжуд бўлади. Ғарб манбаларида бундай давлатлар “табиий иттифоқдошлар” (natural allies) деб ҳам аталади.\nСтратегик шериклик ҳолатида эса икки давлатни умумий манфаатлар бирлаштириб, сиёсий қадам ва сайъ-ҳаракатларни биргаликда, келишган ҳолда қабул қилишга ундайди.\nМасалан, АҚШ ва Буюк Британия Иккинчи жаҳон уруши даврида ҳам, урушдан сўнг ҳам кўплаб халқаро масалаларда табиий иттифоқдошлар саналган. Икки мамлакат умумий маданий ва уйғун сиёсий қадриятларга эга. Иккиси ҳам либерал капитализм ва демократияни тарғиб қилган. Икки жамиятдаги уйғунликлар икки ҳукумат ўртасидаги сиёсий ҳамкорликни “табиий иттифоқдошлар” мақомида амалга оширишга кўмак беради.\nСтратегик шериклик ҳолатига эътибор қаратайлик. Мисол учун, Европа Иттифоқи дунёнинг 10 дан зиёд давлат ва қатор минтақалар билан стратегик шериклик муносабатларини ўрнатган. Европа Иттифоқининг стратегик шериклари қаторида, жумладан, Россия ҳам бор.\nБу ҳолатда, энг биринчи навбатда, миллий манфаатларнинг уйғунлиги бўлиб, стратегик қарорларни биргаликда, ҳамжиҳат бўлиб қабул қилиш назарда тутилади.\nБироқ кенгроқ қараганда, стратегик шериклар иттифоқдошлардан фарқли ўлароқ, маданий ёки мафкуравий яқинликка эга бўлиши шарт эмас. Аммо хавфсизликка умумий таҳдидлар ва хавф-хатарларга юзланганда икки томон ўзларининг маданий ва мафкуравий тафовутларига эътибор қаратмай, стратегик шерикларга айланади. Умумий муаммога қарши икки томон ўзларининг стратегик ресурс ва имкониятларини бирлаштириб, бир-бирларига ёрдам қўлини чўзади. Миллий манфаат барча мулоҳазалардан устун бўлади.\nДавлат учун ҳам иттифоқчилик муносабатлари, ҳам стратегик шериклик фойдали ва зарурдир. Иттифоқдош ва шериклар билан давлат ўзини кучлироқ ҳис қилади ва унинг фаолият жуғрофияси кенгаяди. У минтақавий ва ҳатто глобал жараёнларга кўпроқ таъсир кўрсатиш имкониятига эга бўлади.\nСтратегик шериклар билан мамлакатнинг ўз рақиблари устидан иқтисодий ва сиёсий рақобатда ғалаба қозониш салоҳияти ошади. Иттифоқдошлар билан эса мамлакатнинг халқаро саҳнадаги қарорлари ва хатти-ҳаракатлари легитим, мантиқан асосли туюлиб, уларга нисбатан халқаро ҳамжамиятда ишонч юқорироқ бўлади. Чунки бу қарорлар бир нечта мамлакатнинг розилигини олган бўлади.\nҲар қандай ҳолатда – иттифоқдош ёки шерик бўладими – мамлакатлар биргаликда янада кучлироқ бўлади. Шунинг учун тарихан ҳар бир сиёсий етакчи ўз мамлакати учун иттифоқчи ва ҳамкорлар тармоғини кенгайтириб, ана шундай иттифоқ унинг мамлакатига қарши шаклланишини бартараф қилишга уринган.\nҚайси бири муҳимроқ – иттифоқдошми ёки стратегик ҳамкорми, – бу риторик саволга жавоб бериш қийин. Жавоб муайян тарихий ва стратегик вазиятга боғлиқ.\nЎзбекистон Президенти Шавкат Мирзиёевнинг Қозоғистонга амалга оширган давлат ташрифи чоғида икки давлат иттифоқчилик муносабатлари тўғрисидаги декларацияни имзолагани чинакам тарихий воқеага айланди.\nТаъкидланганидай, декларацияда икки қардош халқларнинг ҳаётий муҳим ва узоқ муддатли миллий манфаатлари, кўп қиррали шериклик салоҳиятини тўлиқ рўёбга чиқариш мақсади ўз ифодасини топди.\nУшбу ҳужжат билан Ўзбекистон ва Қозоғистон иттифоқдош давлатларга айланди. Бу икки давлат ва халқнинг хоҳиш-иродасидир. Табиий тарихий жараёнлар маҳсули бўлган ушбу янги формат ҳар икки давлатнинг минтақавий ва глобал мавқеини ошириш учун муҳим туртки бўлиб хизмат қилади.\n“Бир-бирини тўлдириб туриш” тамойили билан икки мамлакат ҳозир биргаликда янада кучлироқ бўлди.\nЎзбекистон: минтақавий ташкилотлар доира...\nБугун Ахборот ва оммавий коммуникациялар агентлиги пресс-холида Ўзбекистон Республикаси Пр...\nБельгия эксперти: Европа Иттифоқи Марказ...\nБрюсселда жойлашган Европа Осиё тадқиқотлари институти катта илмий ходими Альберт Туркстра...\nҲиндистонлик экспертлар Ўзбекистон Прези...\nЖорий йил 23 сентябрь куни Ўзбекистон Президенти БМТ Бош Ассамблеяси 75-сессиясида иштиро...


Матбуотнинг “маҳаллий”си бўлмайди — Ўзбекистон Журналистлари ижодий уюшмаси Фарғона вилоят бўлими\nМатбуотнинг “маҳаллий”си бўлмайди\nЎзбекистонда сўнгги йилда амалга оширилаётган ижтимоий, иқтисодий ва сиёсий ислоҳотлар туфайли жамият ўзгарди. Одамлар “уйғонмоқда”. Ўн йилликлар давомида қатъийлашган “ўзингдан каттага гап қайтарма, у барибир ҳақ”, деган ҳаётий мезон, ўзгариб бораяпти. Ўйлаганини, тўғри деб билганини айта олиш, баҳсга киришиш, ўз фикрини, муносабатини ҳимоя қилиш, демакки, сўз эркинлиги турмуш тарзимиз мезонига айланмоқда. Бу эса матбуот эркинлигини янги даражага олиб чиқди. Интернетдаги айрим сайтларга бир кунда юз минглаб ўқувчи мурожаат қиляпти. Телеканалларимиздаги баъзи кўрсатувлар миллионлаб томошабинларни йиғмоқда. Кўча-кўйда, йиғин ва маросимларда ҳам ОАВларда кўтарилган мавзу ва воқеликларнинг баҳсли муҳокамаси давом этмоқда. Ҳа, тан олиш керак, ўтган бир йил Ўзбекистон жамиятини ўзгартира олди.\nУстозларимиз журналист воқеликдан бир қадам олдинда юриши керак, деб ўқитганлар. Лекин бугун шундай бўла олмадик. Аксинча, мамлакат раҳбари қабул қилган фармон ва қарорлар ортидан “чопиб” юрибмиз. “Жуда тўғри ва зарур қарор қабул қилинди,” деймиз. Аммо унинг моҳияти мавзусини аввалроқ матбуотда кўтариб чиқмадик, муаммога жамоатчилик эътиборини тортиб, бонг урмадик. Шу бугунги вазиятнинг ўзи бизга ибрат, сабоқ.\nАслида ким соҳада неча йил ишлагани эмас, қандай ишлагани муҳим. Бугун ҳурматли ҳамкасбларимиз матбуотда, айниқса, босма нашрларни аёвсиз танқид қилмоқдалар. Газеталарда, аввало марказий, отахон нашрларда жамиятимизда рўй бераётган сифат ўзгаришининг руҳи ҳамон сезилмаётгани бот-бот таъкидланмоқда. Мен ҳам уларнинг фикрини қисман қўллайман. Биз вилоятда ўтказиладиган ўқув-семинарларида “Жамият”, “Ўзбекистон овози”, “Оила ва жамият” каби саноқли газеталардаги ахборот йиғиш, қайта ишлаш ва тарқатиш услуби, журналист маҳорати, тахририятнинг муаммо ечимидаги изчиллиги каби хусусиятларни таҳлил қиламиз. Аммо марказда бундай нашрлар жуда кам. Биз “Халқ сўзи” мамлакатнинг энг адади кўп “оммавий” газетаси сифатида замонавий журналистикамизда ҳам етакчилик қилиши, ибрат бўлишини жуда-жуда истаймиз. Расмий ахборот ва мақолалар билан бирга эркин мавзуларда баҳсли масалаларга ҳар кимнинг ўз муносабатини билдириб жамиятни фикрлашга ундайдиган чин маънодаги оммавий минбарга айланишини истаймиз.\nШу билан бирга, Ўзбекистон ва хориждаги ҳамкасб, тахлилчилар Ўзбекистон босма ОАВлари деганда, фақат мамлакат миқёсида чоп этиладиган газеталарни назарда тутишаётгани ва уларга қараб хулоса чиқаришаётгани унчалар тўғри эмас. Ўзбекистонда расман рўйхатдан ўтиб фаолият кўрсатаётган 700 га яқин босма нашр бор. Биргина Фарғона вилоятида уларнинг сони 80 дан ошиқ. Улар орасида зеҳнли танқидчиларимиз назарига тушмаётган газета, иқтидорли журналистлар борки, вилоят аҳли, газетхон аллақачон касбий маҳорати, замонга ҳамоҳанглиги борасида ўз муаллиф ва нашрларини таниб олган. Бир неча йиллардан буён узлуксиз равишда 5-10 минг ададда чоп этилаётган “Маънавият”, “Истиқбол йўли”, “Бувайда кўзгуси”, “Устоз” каби газеталар сафидан “Янги Фарғона”, “Бағдод ҳаёти”, “Хушвақт” нашрлари ҳам ўрин олди. Уларда ислоҳотларнинг йўлида тўсиқ бўлиб турган муаммо ва камчиликларни дадил кўтариб чиқиш, уларни танқид қилибгина қолмасдан бундай нуқсонларнинг олдини олиш бўйича амалий фикрлар бериш, ҳар қандай муаммонинг сабабларини ўрганиш, мавзуга холис ва ҳаққоний ёндашишни кузатиш мумкин. Айрим мисолларга мурожаат қиламиз. Қўштепа тумани ҳокимлиги муассислигидаги «Истиқбол йўли» газетасида муштарийлардан келган мактублар асосида «Журналист суриштируви» рукни остида ёритилаётган ҳар бир таҳлилий ва танқидий мақола натижа бераётир. Масалан, фуқароларнинг таҳририятга қилган мурожаати асосида ёзилган «Янги раис ваколатга эгами?» таҳлилий-танқидий мақолада туманнинг раҳбари (ҳозирда собиқ) тавсияси билан ўзини ўзи бошқариш органларига сайловни тартибга солуви амалдаги қонунчиликка зид услубда ўтказилган сайлов натижасининг ваколатли эмаслиги далиллаб берилган. Аммо собиқ ҳоким «мен айтган одам раис бўлади!» дея фикрида қатъий туриб олади. Таҳририят масала юзасидан Ўзбекистон Республикаси Олий Мажлиси Сенати раисига мурожаат қилди. Натижада, Дўрмон қишлоғида сайлов қайтадан ўтказилиб, қонун усутворлиги таъминланди.\n«Хўроз қичқирмаса, тонг отмайдими?!» сарлавҳали журналист суриштирув ҳам бир гуруҳ муштарийлар мурожаати асосида дунёга келган. Унда чигит навини синаш станцияси учун ажратиб берилган майдонлардан агротехника талаблари асосида фойданилмаётгани сабабли оддий хўжаликларда янги навлардан юқори ҳосил олинаётган бир пайтда бу хўжаликда режалар сурункали бажарилмай келинаётгани сабаблари очиб берилди. Бу муаммо ҳам таҳририятнинг қатъияти билан охир-оқибат Олий хўжалик суди аралашувида бартараф этилди. «Фаолликни амалда қачон исботлайсиз?» (сиёсий партияларнинг туман ижтимоий-иқтисодий, маънавий-маърифий ҳаётидаги роли ва таъсири етарли эмаслиги хусусида), «Ўринсиз баҳоналар, бефарқ раҳбарлар» (ҳудудлар инфратузилмасини ривожлантиришдаги ўзибўларчиликлар ҳақида), «Ҳаммомларга бир назар» (саломатлик манбаи бўлган ҳаммомлар қурилиши ва мавжудлари ишламаётгани тўғрисида), «Абадият»да нима гап?» (туман марказидан энг олисдаги қишлоқ аҳолисининг ҳақли талаблари қондирилиши кераклиги ҳақида) ва бошқа бир неча ўнлаб мақолалар жойлардаги муаммолар ечимига хизмат қилди.\n“Маънавият” газетасида чоп этилган “Талабалар сессиясидаги ўйлар”, “Тўйларимиз қачон тартибга тушади?”, “Тўй-маънавият кўзгуси” каби таҳлилий-танқидий мақолаларда кўтарилган мавзулар кенг жамоатчиликда баҳс-мунозараларга сабаб бўлди. Газета фақатгина бу мақолалар билан чекланиб қолмай, унга нисбатан турлича муносабатдаги фикрларни ҳам чоп этди. Бу эса жамиятда йиғилиб қолган баъзи бир муаммоларга жамоатчилик назорати пайдо бўлишига ҳам хизмат қилди.\n“Устоз” газетасидаги “Бола жиноятга қўл урса… Бунга ким айбдор? Унинг ўзими, ота-онасими ёки ўқитувчи?”, “Битирув тадбирлари: дабдабаларга ким сабабчи?”, “Интернетдаги таҳдидлар: тўғри йўлдан адашманг”, “Соч ёзиш одобданми?” ва бошқа бир қатор танқидий-таҳлилий мақолаларда фарзанд тарбиясидаги долзарб муаммолар қаламга олинган. Шуни айтиш керакки, газетанинг бу мақолалар чоп этилган сони қўлма-қўл бўлди. Маҳалла, мактаб, ўқув юртларида муҳокама қилиниб муносабат билдирдилар.\nЁки “Янги Фарғона” газетасини олайлик. Аслида ижобий тажрибани оммалаштириш мақсадида чоп этилган Учкўприк тумани Тепақўрғон МФЙ худудидаги хонадонларда томорқасидан бир йилда 3 марта ҳосил олаётган инсонлар ҳақидаги “Томорқа – рўзғор баракаси” мақоласи тортишув, баҳс мунозарага сабаб бўлди. 5-10 сотих томорқаси бўла туриб ҳеч нима экмаётганлар сув таъминоти, уруғчилик, махсулотни сотиш каби қатор муаммоларни кўтариб чиқдилар.\nБу бир қарашда майда масаладек туюлар. Лекин газетада ҳар икки томонга ҳам минбар, ўз фикри тўғрилигини исботлашга имкон берилиши илгари бир ёқлама тарғиботчига айланган газетага янгича руҳ бағишлади. Унинг ихтиёрий муштарийлари сафи ортди. Қолаверса, “Янга Фарғона” тамомила янгича қиёфа касб этди. Дизайни, ҳеч муболаға эмас, мамлакатимиздаги энг кўримли шаклда. Сарлавҳа танлаш, мақоладаги муҳим сатрларни ажратиб кўрсатиш, ихтибосларни бошқа ўлчовдаги харфлар ва рангда жойлаштириш, фотосуратларда эркин ҳаётий холатни акс эттириш… мавзулар долзарблиги ва журналист малакаси билан уйғунлашиб талабчан ўқувчи эхтиёжини қондираётгани қувончлидир.\nҲа, вилоятларда шу каби газеталар бор. Чимён медиалагери чоғида Самарқанднинг “Зарафшон”, Амударёнинг “Амударья тарақияти”, Жомбойнинг “Жомбой тонги”, Наманган шаҳрининг “Наманган садоси” каби нашрларидаги руҳ, журналист маҳорати, газетачилик тажрибаси умумўзбек матбуотининг юзи бўла олишини кўрдик.\nШу ўринда яна бир гап. Баъзи ҳамкасбларимиз, ҳатто ҳурматли олимларимиз ҳам “маҳаллий матбуот” деган иборани қўллайдилар. Мен бундай таснифга мутлақо қаршиман. Матбуотнинг “марказий” ёки “маҳаллий”си бўлмайди. ОАВ ва унда айтилган сўз учун таҳририят ва муаллиф Тошкентда ҳам, Фарғонада ҳам қонун оладида баравар масъул. Гап нашрнинг марказда ёки вилоятларда чоп этилаётганида холос.\nБиз замонавий журналистика ҳақида гапирган, таҳлил қилган пайтда Ўзбекистондаги барча ОАВларни билиш ва назарда тутишимиз адолатдан бўлади.\nуюшмаси Фарғона вилояти бўлими раиси,\nКитобга жо бўлган дунё


O‘zLiDeP депутати кўмагида Балиқчида учта тадбиркорлик субъекти фаолият бошлади | O'zLiDeP\nБалиқчи туманининг “Қияли” маҳалла фуқаролар йиғинида 2019 йил охирида спорт буюмлари ишлаб чиқаришга ихтисослаштирилган кичик тикув цеҳи иш бошлади. Бугун М.Холматова раҳбарлик қилаётган корхона ходимлари халқ депутатлари туман кенгаши депутатлигига сайланган С.Худойбердиевадан миннатдор. Сабаби депутат ташаббуси билан ташкил этилган ушбу цеҳда ишлаб чиқарилаётган 10 турга яқин спорт буюмлари бугун ички бозорда харидорларини топиб улгурди.\nҲудудда янги иш бошлаган “Гўзаллик салони” ҳам бугун мижозлар билан гавжум. Нигора Хўжамова раҳбарлик қилаётган мазкур аёллар сартарошхонаси фаолияти ҳам маҳалла хотин-қизлари учун айни кўнгилдаги муддао бўлди.\n“O‘zLiDeP “Аёллар қаноти”нинг хотин-қизларни кичик бизнес, оилавий тадбиркорлик, ҳунармандчилик, касаначиликка жалб этишга мўлжалланган “Бунёдкор аёл” лойиҳаси доирасида туманда кўплаб янги иш ўринлари яратилмоқда, – дейди С.Худойбердиева. – Ҳудудимиздаги маиший хизмат кўрсатиш шоҳобчаларининг ташкил этилиши ҳам, албатта, аҳолининг талабларидан келиб чиққанини таъкидлашни истардим. Бугун қишлоқларни замонавий шаҳарлардан қолишмайдиган даражага етказиш фурсати етди, деб ҳисоблайман. Кеча бизга ишониб овоз берган сайловчиларнинг муаммоларига ечим топиш энг асосий вазифамиздир”.\nДарвоқе, депутат ташаббуси билан мазкур лойиҳа доирасида ташкил этилган “Камалак” мактабгача таълим муассасаси бугун ҳудуддаги 30 нафар тарбияланувчини қамраб олган.


ЧАҚИМЧИЛИК – oliymahad.uz\nАллоҳ таоло буюк китоби бўлмиш Қуръони каримда: “Эй, иймон келтирганлар! Кўп гумонлардан четда бўлинглар, чунки баъзи гумонлар гуноҳдир. Жосуслик қилманглар. Баъзиларингиз баъзиларингизни ғийбат қилманглар. Сизлардан бирорталарингиз ўзининг ўлган биродарининг гўштини ейишни яхши кўрурми? Ҳа, ёмон кўрасизлар. Аллоҳдан қўрқинглар! Албатта, Аллоҳ тавбани кўп қабул қилувчи ва раҳмлидир” (Ҳужурот, 12), – деб марҳамат қилди.\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам шундай дедилар: “Орангиздаги ахлоқи энг яхши кишиларни, оиласига нисбатан ўз вазифасини ўринлатиб адо қилувчиларни, улфат орттирган ва ўзи ҳам кўпчиликка улфат бўла олган кишиларни Аллоҳ яхши кўради. Ундан бунга гап ташувчи, одамлар орасини бузувчи ва тўғри кишиларнинг айбини қидирувчи кимсаларни эса, Аллоҳ яхши кўрмайди”.\nГуноҳга олиб борувчи иллатлардан бири – чақимчилик ҳисобланади. Чақимчилик, гап ташиш ҳеч ким хуш кўрмайдиган ва айб ҳисоблайдиган бир хусусиятдир. Ҳозири кунда бу иллат “баъзи” инсонлар орасида шу даражада кўп тарқалганидан гап ташишларини ўзлари ҳам англаб етмайди. Ва яна “чақимчилик бўлмасин-у” ёки “ғийбат бўлмасин-у” деб ҳам қўшиб қўйишади. Ҳар соҳага жуда аҳамиятли бўлган динимиз бизга бу каби иллатлардан сақланишни ўргатади. Жумладан, оятдаги: “Аллоҳ тавбани кўп қабул қилувчи” жумласида аввал билмай гуноҳ қилиб, кейин ўз гуноҳига афсусланиб, тавба қилган кимса учун Аллоҳнинг фазли карами кенг эканлигига далолат қилади.\nҲасан Басрий, Аллоҳ улардан рози бўлсин, айтадиларки: “Ким сенга гап етказса, билгинки, сенинг гапингни бошқага ҳам етказади”. Шунингдек, агар бирор кимсани чақимчилик қилаётган ҳолатида кўрса, уни дарҳол бу ишдан қайтариш кераклиги ва бу каби ёмон ишдан қайтаришлик вожиблиги динимизда таъкидланган.\nНақл қилинадики, бир одам ҳикмат аҳлидан бўлган бўлган кишининг олдига 7 масала юзасидан 700 фарсах йўл юриб бориб, у кишига дедики: “Менга айтинг-чи:\n– Осмонлардан каттароқ ва оғирроқ нарса борми, бўлса нима у?\n– Ердан кенгроқ нарса борми, бўлса у нима?\n– Тошда қаттиқроқ нарса борми, бўлса у нима?\n– Оловдан қизғинроқ нарса борми, бўлса у нима?\n– Қаҳратон қишдан совуқроқ нарса борми, бўлса у нима?\n– Денгиздан ҳам бойроқ нарса борми, бўлса у нима?\n– Етимдан ҳам хорроқ зот борми, бўлса у ким? деб сўраса, донишманд шундай жавоб берди:\n-Ор-номусли кишига туҳмат қилмоқ осмондан ҳам катта ва оғирроқ;\n– Ҳақиқат ердан ҳам кенгроқ;\n– Иймонсизнинг қалби тошдан ҳам қаттиқроқ;\n– Ҳирс ила ҳасад оловдан ҳам қизғинроқ;\n– Ночор қолиб, қариндошга бош уриб бормоқ қаҳратон қишдан ҳам совуқроқ;\n– Қаноатли қалб денгиздан ҳам бойроқ;\n– Чақимчи, туҳматчилар фош бўлганда етимдан ҳам хорроқ бўладилар”.\nАллоҳ таоло барчамизни ёмон иллатлардан узоқ қилсин!\nОлдингиАллоҳ мўминларга раҳмли зотКейингиОдамларнинг орасини ислоҳ қилиш


Янги электрон рақамли имзони энди онлайн тарзда олиш мумкин - AmuNews.uz - энг сўнгги янгиликлар\nАввалроқ коронавирус пандемияси туфайли юзага келган эпидемиологик вазиятни барқарорлаштириш мақсадида амалга киритилган чеклов чораларини яна маълум муддат давом эттиришга тўғри келмоқда, давлат хизматларидан масофадан фойдаланишни ҳаётий заруратга айланмоқда.\nБироқ, аксарият фуқароларда электрон рақамли имзони масофадан туриб онлайн тарзда олишда муаммолар юзага келганди.\nЭнди ариза берувчи электрон рақамли имзо калитини, илгари бўлганидек, давлат хизматлари марказларига бормасдан олиши мумкин.\nАввалроқ муддати тугаган электрон рақамли имзо калитини интернет орқали реал вақт режимида янгилаш имкони мавжуд, лекин ЭPИси бўлмаган фуқаро барибир Давлат хизматлари марказига мурожаат қилишига тўғри келар эди.\nЖумладан, Давлат солиқ қўмитаси ва Давлат хизматлари агентлиги томонидан жисмоний ва юридик шахсларга электрон рақамли имзо калити ва сертификатини махсус ахборот ресурси орқали бериш механизми жорий қилинди. Бунда ушбу давлат хизматидан мурожаат этувчи ҳали электрон рақамли имзо сертификатига эга бўлмаган ҳолларда хам фойдаланиши мумкин.\n- мурожаат этувчининг СТИP орқали ДСҚ ахборот тизимидаги маълумотларни сўровномадаги маълумотлар билан солиштириш орқали текширади.\nМурожаат этувчининг шахсини тасдиқлашда селфи фото жуда муҳим ҳисобланади. Бунда, илова қилинаётган фотосурат нусхасида мурожаатчи юз қиёфаси “анфас” шаклда ва тиниқ кўринган ҳамда паспортнинг асосий саҳифаси барча символлари ўқиб бўладиган сифатда бўлиши шарт.\nЭлектрон рақамли имзони e-imzo.uz орқали масофадан олиш учун мурожаат қилишлари мумкин.\nОйбек Аҳмедов, туман Давлат хизматлари маркази бош мутахассиси.


11:48 / 23.08.2017\n27 сентябрь куни Тошкентда Mobicon 2017 халқаро мобиль анжумани бўлиб ўтади. Тадбирда мобиль соҳанинг етакчи экспертлари: Beeline Uzbekistan, Яндекс ва Одноклассники, Беларуснинг UFOX SMM-агентлиги вакиллари қатнашади. Ўзбекистонда илк бора Google’нинг Ирландиядан вакили Абдулла Ойдин чиқиш қилади. Глобал дастурлар менежери Google ва Adwords билан ишлашнинг ўзига хос жиҳатлари ҳақида гапириб беради.\nҚозоғистондан Тошкентга бирданига икки меҳмон - CEO Select Communication Group асосчиси Виктор Елисеев ҳамда Қозоғистон Интернет Бизнеси ва Мобиль тижорат Ассоциацияси Президенти Константин Горожанкин келади. Mobicon 2017 доирасида бир кун ичида 20 дан ортиқ спикерлар чиқиш қилади.\nАнжуманнинг SMM-қўллаб-қувватлови – AFRICA агентлиги, стратегик шериклар – Uzinfocom ҳамда Motivation Group, IT-шерик – Webnow студияси. Tashkent Advertising Association шериклик кўмагини амалга оширмоқда.\nЭртаси куни, 28 сентябрда Беларуснинг етакчи SMM-агентлиги – UFOX компанияси асосчилари семинари (http://mobicon.uz/seminar/) бўлиб ўтади. Семинарда UFOX вакиллари ижтимоий тармоқлардан мижозларни SMM ёрдамида жалб этиш сирлари билан ўртоқлашишади. Ижтимоий тармоқлар бўйича амалий WORKSHOP Инконель БМда 10.00 дан 17.00 га қадар ўтказилади.\nЎтказиш жойи: International Hotel Tashkent\nСана: 27 сентябрь 9.00 дан 17.00 гача.\nGoogle UzInfocom Mobicon


Дуонинг қабул бўлиш шартлари (биринчи мақола) - Fitrat.uz\nБош саҳифа / Мақолалар / Дуонинг қабул бўлиш шартлари (биринчи мақола)\nAvgust 11, 2020\tДуонинг қабул бўлиш шартлари (биринчи мақола)da fikr bildirishni o'chirish 149 Кўришлар\nБугун биз сиз азизларнинг эътиборингизга муҳим масалалардан бирини ҳавола этиш ниятимиз бор. Бу масала шунчалик муҳимки, бир неча йиллардан бери мусулмонлар орасида долзарб бўлиб келади. Ўта нозик мавзуни очишда Аллоҳ таъолодан ёрдам сўраймиз.\nБугун кўпчилик берадиган битта савол бор: Аллоҳ таоло Қуръони Каримда, Ғофир сурасининг 60-оятида: «Менга дуо қилинглар, ижобат қиламан» деб, бандаларига хитоб қилади. Мана шу оятда Робб таоло бизга ваъда бермоқда, дуо қилинг, ижобат қиламан, деяпти. Аммо нима учун биз Аллох таолога тинмасдан дуо қилмокдамиз, У эса дуоларимизни ижобат қилмаяпти. Нима учун шундай? Бу ерда биз тушунмаган бир нарса борми, ёки оят бошқача тафсир қилинадими?\nБундай саволлар анчадан бери берилади. Шу қадар узоқ вақтдан бери бериладики, бундан бир неча асрлар илгари яшаб ўтган зоҳид, олим зотлардан бири – Иброҳим Адҳам раҳимаҳуллоҳга ҳам бу савол йўлланган экан. У зотнингн жавоби қуйидагича бўлган: «Чунки сизларнинг калбларингиз ўнта нарса сабабли ўлган!!!»\nДемак, Иброҳим Адҳам ўз ижтиҳоди билан бу масалани ечишга уринган экан. Яъни, кўпчилик тушунмаган ўнта нарса сабабли дуо ижобат қилинмаётганини у зот англаб етган экан. Келинг, бугун ушбу мақоламизда биз ана шу ҳақда фикрлашайлик.\nАвваламбор, Иброҳим Адҳам томонидан айтилган ўша ўнта нарсани эслаб ўтсак.\n1. Аллоҳни танидингиз, бироқ Унинг ҳаққини адо этмадингиз;\n2. Аллоҳнинг Китобини ўқидингиз, бироқ унга амал қилмадингиз;\n3. Шайтонни душман деб даъво қилдингиз, бироқ уни яхши кўрдингиз;\n4. Расулуллоҳ соллаллоҳу алайҳи васалламни севишни даъво қилдингиз, бироқ унинг асари ва суннатларини тарк қилдингиз;\n5. Жаннатни севишни даъво қилдингиз, бироқ унга муносиб амал қилмадингиз;\n6. Жаҳаннамдан қўрқишни даъво қилдингиз, бироқ гуноҳлардан тийилмадингиз;\n7. Ўлимнинг хақиқат эканини даъво қилдингиз, бироқ ўлим учун тайёргарлик қилмадингиз;\n8. Бошқаларнинг айблари билан шуғулланиб, ўз айбингизни унутдингиз;\n9. Аллоҳнинг ризқини еб, Унга шукр этмадингиз;\n10. Ўликларингизни дафн этдингиз, бироқ улардан ибрат олмадингиз!\nАввалги Роббингизга истиғфор айтинг\nКейинги Муносабат: Масжидлар ҳар куни ишлайди!\nIyun 1, 2018\t8,672\nAvgust 16, 2017\t6,344


2. Чотқол тизмасига хос камёб эндемик тур.\nЕрга ёпишиб ўсадиган, диаметри 15–40 см орасидаги ёстиқсимон, шохчалари бироз кўтарилиб ўсувчи ярим бута. Барги ясси, наштарсимон ёки учли наштарсимон, узунлиги 2 см, эни 4 мм. Гулпояси 5–20 см, баргидан узун. Гуллари, 3–8 тадан сийрак жойлашиб, бошоқча ҳосил қилади. Косачаси пушти ёки қирмизи. Тожбарглари пушти рангли. Июль–сентябрь ойларида гуллаб, меваси сентябрь–октябрда етилади.\nТошкент вилояти: Чотқол тизмасининг Чимён тоғида тарқалган.\nТоғнинг юқори қисмидаги ёнбағирларда ўсади.\nИнсон омили таъсирида ҳамда чорва молларининг кўплаб боқилиши туфайли пайҳон бўлмоқда.\nЎзР ФА Ботаника боғида 1962 йилдан бери муваффақиятли ўстирилмоқда. Экилганидан уч йил ўтиб, гуллайди, уруғ беради. Уруғидан униб чиқиши кузатилмаган. Нам шароитда яхши ўсади.\nМахсус муҳофаза чоралари ишлаб чиқилмаган. Ўсиш жойлари УгомЧотқол миллий табиат боғининг ҳудудида жойлашган.


Шайх Муҳаммадшариф ибн Иброҳим ал-Байракавий\nШайх Муҳаммадшариф ибн Иброхим ал-Байракавий\nШайх Муҳаммадшариф ибн Иброхим ал-Байракавий (1786 - 1841 йил) Кўҳна Хоразм Мовароуннаҳр диёрига ислом дини илм-маърифати ва маънавияти нурларини таратган улуғ воҳадир. Айниқса, Хива шаҳрида мавжуд бўлган етмишдан ортиқ мадрасаларда етишиб чиққан юзлаб уламолар бутун мусулмон ўлкалари бўйлаб, бамисоли маърифат маёғи бўлишди. Лекин бугунги кунда Хоразмнинг маркази бўлган Урганч шаҳри бу соҳада қандай мавқеъда бўлган? Илм даргоҳлари, мадраса-масжид ва олим-у уламолари бўлганми? Бу савол кўплаб аҳли илмларни изланиш ва тадқиқотлар олиб боришига туртки бўлади, десак ҳеч муболага бўлмайди. Виз ҳам озгина изланиш қилиб, Урганч туманидаги Чаккашоликор қишлоғида яшаган ва ҳозирги кунда “Эшон бобо" масжидига туташ Эшон бобо қабристонига дафн килинган етук уламо, тариқат пешвоси ИЛайх Мухаммадшарнф ибн Иброҳим ал-Байракавий ал Хоразмий Аш Шаккавий (Чаккавий) хазратлари хақида маълумотлар беришни лозим топдик.\nШайх Мухаммадшарнф ибн Иброхим ал-Байракавий ал-Хоразмий аш-Шаккавий (Чаккавий) ан-Нақшбандий ал-Мужаддидий ал-Булгорий Татаристонда Буклама туманининг Байрака қишлогида (ҳозирги вақтда Татаристон Автоном Республикаси Ютазинский район Байряка қишлогида) диндор оилада тугилган. Илк сабокларни отаси Иброхим ибн Ишкуатдан, кейин ўз юртининг уламоларидан таҳсил олган, сўнгра Бухорои-шарифга бориб «Чор-Минор» мадрасасида тарикат таълимотини халифа Ниёзқули Туркманийдан ( ? - 1820/1821 йил) ўрганиб, унга шогирд бўлган. Халифа Ниёзкули Туркманий 18 аср охири 19 аср бошларида Бухоро шахрининг катта тариқат шайхларидан бўлиб ўша даврда хатто Бухоро Амири Ҳайдархон ҳам (1800-1826 йиллар) у кишининг муридлари бўлган. Шайх Мухаммадшарнф ибн Иброҳим ал- Байракавий бир қанча муддат «Чор-Минор» мадрасасида устози суҳбатида бўлгандан кейин ватанига қайтиб ўз қишлоги Байракада имом ва мударрис бўлиб хизмат қилган. Унинг бошчилигида Байрака қишлогида масжид ва Мадраса қурилиши бошланиб, 1810-1812 йилларда ёгочдан 5 та, тошдан эса 4 та иморат ҳашар йўли билан куриб битказилган. Ушбу мадрасага «Губайдия» деб ном берилган. 1917 йилгача «Гудайбия » мадрасасида 500 дан зиёд талаба таҳсил олган. 1918 йилда Мадраса Совет мактаби деб гълон килинган. 1990 йилгача 2 та тошдан қурилган бино сақланиб қолган бўлиб биттаси мактаб омборхонаси, иккинчиси мактаб устахонаси вазифасини бажариб келган. Ҳозирги вақтда биноларнинг биттаси Байряка қишлогининг масжиди, иккинчиси 2013-2014 йилларда қайта таъмирланиб 29.12.2014 йилдан “Гудайбия” Мадраса музейи ташкил қнлинди.\nШайх Муҳаммадшариф ибн Иброҳим ал-Байракавий мелодий 1815 йил, ҳижрий 1230 йилда ўз ўрнига акаси Убайдулло ибн Ибрахим ал Байракавийни (1784/1785 - 1844/1845 йиллар) «Губайдия» мадрасасига мударрис қилиб қолдириб, иккинчи бор илм таҳсили учун Бухорога «Чор-Минор» мадрасасига, ўз шайхи Ниёзқули Туркманийнинг ҳузурига келади. Устозининг кўрсатмаси билан мелодий 1821 йил, ҳижрий 1236 йилда Шайх Муҳаммадшариф ибн Иброҳим Хива хонлигидаги Урганч шахрининг гарб томонида, тахминан бир фарсахлик масофада ( 4 км. ) жойлашган Чакка номли (Урганч тумани Чаккашоликор) қишлогининг кичик бир масжидида имом бўлиб ишлаб келган. Кейинчалик унинг камолоти ва тариқат пешвоси эканлиги ошкор бўлгач, атрофдан илм-маърифат ўрганиш учун одамлар кела бошлаган.\nШайх Муҳаммадшариф кейинчалик Чакка қишлогининг гарб томонига кўчиб ўтган. Хива хони Оллоқулихон амри билан мелодий 1830 йил, ҳижрий 1245 йилда Урганч шахрининг ака-ука Абдуроҳмонбой боққол ва Абдураҳимбой боққолларнинг маблагига Шайх Муҳаммадшариф эшоннинг уйи яқинидан беш таноб (2 га. яқин) ер сотиб олиниб, у ерда Мадраса ва 9 метрлик минорали масжид қурилган. Советлар даврида Мадраса бузиб ташланиб, масжид биноси колхоз омборхонаси қилиб фойдаланилди. Мустақилликдан кейин масжид қайта таъмирланиб 1992 йил Хоразм вилоят Адлия бошқармасидан рўйхатдан ўтказилди ва мўъмин-мусулмонларнинг ибодат қиладиган масканига айлантирилди.\nЭшон бобо масжиди 1998 йилда қайта рўйхатдан ўтиб, Шайх Муҳаммадшариф эшоннинг авлодларидан Муҳаммадсаид Муҳаммадсодиқ ҳожи Аҳмаджон ўгли (имом-хатиб) раҳбарлигида уз фаолиятини юритмокда. Шайх Муҳаммадшариф эшон мадрасада кўплаб шогирдларининг таълим-тарбияси ва шу ерлик аҳолининг маънавиятини юксалтириш билан машгул бўлди. Шогирдларидан Мухаммадвафо ибн Убайдулло, Муҳаммадкарим ибн Мухаммадамин ал-Байракавий, Убайдулло ибн Иброхим ал-Байракавий, фарзандларидан Муҳаммадзокир ибн Мухаммадшариф машҳур алломалар бўлиб етишганлар.\nШайх Муҳаммадшариф эшоннинг «Ясту намози», «Ясту ҳақида», «Хотинларни тўйларга, мажлисларга бориши мумкинми-мумкин эмасми?» номли китобларининг қўлёзмалари Санкт-Петербург шаҳрининг Востоковедения РАН институтида сақланмокда. У киши мелодий 1841-йил ҳижрий 1258 йилда Урганч Ҳокимлигининг Чакка номли (Урганч туман Чаккашоликор қ.) қишлогида вафот этиб «Эшон бобо» масжидининг шимол томонига дафн қилинган. Унинг учта ўгли ва битта қизи бўлган. Ўртанча ўгли Шайх Муҳаммадзокир (1831-1902йиллар) у пайтда ўн бир ёшда эди. Муҳаммадзокир диний илмларни Хоразм уламоларидан эгаллаб, тариқат таълимотини ўз отасининг дўсти Қутлугхўжа ал-Қорақалпоқ (Қорақум эшон ҳазратлари) дан олган. Отасининг изидан бориб таълим ва иршодга машгул бўлган. Хонакоҳни янгилаб, 30 хонадан иборат бўлган бир Мадраса барпо қилиб, Мадраса ҳудудини кенгайтирган. Ихлосманд ва содиқ талабалар турли юртлардан хусусан Қозондан, Туркманистондан унинг ҳузурига келиб таълим олар эдилар. Шайх Муҳаммадзокир ўз таълим ва тарбияси жараёнида молиявий харажатлари ҳам кўпайиб борди, лекин ўзи шахсан хон томонидан берилган маблагни олмасдан, уни талабалар ва камбагалларга таркатар эди.\nУл зот шу аҳволда яшаб 1320 ҳижрийда, Жумадул аввал ойининг 10 кунида мелодий 13.01.1902 санада дунёдан кўз юмди. Пайшанба куни кўплаб йигилган халойик, Хива хони Муҳаммад Раҳимхон ва мулозимлари қатнашган, жамоат билан унинг жанозаси ўқилди ва отаси Шайх Муҳаммадшарифнинг ёнига дафн қилинди. Ундан учта ўгил иккита киз фарзандлар қолди. Ўгиллари Муҳаммад Сайид, Муҳаммад Солиҳ ва Муҳаммад Азиз илму маърифатда зиёли инсонлардан бўлиб етишдилар. Бугунги кунда Шайх Мухаммадшариф эшоннинг авлодлари Хоразм вилоятининг Урганч шаҳри ва Урганч туманнда, Туркманистоннинг Дошховуз вилоятида, Эрон Мелом Республикасининг Мозандарон вилоятларида истиқомат қилишмоқда. Шайх Муҳаммадшариф Эшон эвараси бўлмиш Муҳаммадсаид Ҳожи Аҳмаджон Раҳматулло ўгли кўп йиллар мобайнида Ўзбекистон мусулмонлар идорасининг Хоразм вилояти вакили, Урганч шаҳар “Охун бобо" масжиди имом хатиби вазифаларида ишлаб келган, ҳозирги пайтда нафақада. Шайх Муҳаммадшариф Эшон улуг олим, тадкиқодчи, Қуръон ва Суннатга амал қилувчи ва ниҳоят тақводор инсон бўлган.\n1. Мухаммад Мурод Рамзийнинг «Талфийкул ахбор ва талкийхул асар вакоыи Козон ва Булгор ва мулу к ал -Татор» китоби.\n2. Фахриддин Р. Асари 8-жуз Оренбург 1903 йил.\n3. Татарская религиозная философская мысл.\n4. Суфизм как социалная система в Российской умме.\n5. Суфизм История и специфика. Казан 2000 год.\n6. Татарский энциклопедический словарь.(стр.379)\nУрганч туман бош имоми: «Ҳазрати Шаҳобиддин бобо» масжиди имом-хатиби:\nМуҳаммадамин Муҳаммад Зариф ўгли.\n/ Шайх Муҳаммадшариф ибн Иброҳим ал-Байракавий


ЭНДИ НИМА ҚИЛАМАН?.. » MUZAFFAR.UZ\nЭНДИ НИМА ҚИЛАМАН?..\nЖанжал яна эрталабдан, нонушта маҳалидан бошланди.\n— Дадаси... — деди зорланиб Холниса.\nАкбарали аввалига ўзини эшитмаганга солиб кўришга уринди, ҳатто жон-жаҳди билан газета ўқиётгандай тутди.\nАммо Холниса бўш келадиган аёллардан эмас.\n— Дадаси... — деди жувон бу сафар сал зардали оҳангда.\nБўрон бошланиб келаётганини англаган Акбарали оғир уф тортди ва ноилож хотинига ўгирилди.\nАна энди Холнисага Худо бериб қолди. Бирдан кўзлари жиққа ёшга тўлган жувон “қулт” этиб тупугини ютаркан, аламли оҳангда деди:\n— Шунақа... Энди бу одам бизнинг гапларимизни эшитмайди... Ўзимизам ёқмай қолганмиз, сўзимизам...\nАкбарали қўшни хонадаги Шерзод эшитиб қолмаслиги учун овозини пасайтириб деди:\n— Нима дейсан? Яна ўша гапдир-да.\n— Ҳа, ўша гап, — бирдан жаҳл билан ўшқирди Холниса. Сўнг кўз ёшларини тия олмай, бидиллаб кетди: — Ўлар бўлсам ўлиб бўлдим қўшниларнинг дастидан. Кеча анави Салтанатга “Уйга сервант омоқчийдик”, десам, яшшамагур пихиллаб кулиб нима дейди денг?\nХолниса эрига саволомуз қаради.\nАкбарали аввал елка қисди, сўнг ўзига бақрайиб тикилиб қолган хотинидан сас чиқавермагач, сўрашга мажбур бўлди:\n— Хўш, нима деди?\n— Боплади, яшшамагур! Илоё оғзингдан қонинг келгур!..\n— Хўш, нима деди? —бетоқатланиб сўради Акбарали.\n— Ўл деди, дард деди! — авжини кучайтирди Холниса. Сўнг эриинг афти буришаётганини кўргач, дарҳол мақсадга кўчди: — “Мош сиғмаган орқангизга ловияни тиқиб нима қиласиз?” деди яшшамагур.\nАкбарали ҳайрон қолди.\n— Сервантга мошнинг нима алоқаси бор? — деди у ажабланиб.\nХолниса эрига икки карра икки тўрт бўлишини тушунтираётгандек таъкидлаб, сўзларни чертиб-чертиб деди:\n— Уйимизнинг торлигини айтди-да у яшшамагур! Ўзининг эри тўрт хонани эгаллаб олган. Сиз бўлсангиз, аммамнинг бузоғига ўхшаб...\n— Бўлди! — деди бўғриқиб кетган Акбарали жаҳл билан. — Пластинкангни тўхтат! Ў бошқасини қўй.\n— Нега тўхтатарканман?! — бобиллаб берди Холниса. — Ў гапи нотўғрими? Йўқ, тўппа-тўғри! Сиз менга жаҳл қилманг, дадаси, жаҳл қилманг. Ундан кўра ҳаммага кулгу бўлиб юрганимиз учун ўзингиз уялинг. Ахир қачонгача умримиз шу каталакда ўтади? Меҳмон чақиролмасак, ўзимиз эмин-эркин бировнкига боролмасак. Яна икки-уч йилдан кейин Шерзодингиз кап-катта бола бўлади. Билмайман, тўйни қаерда ўтказасиз...\nАкбаралининг тили қичиди, аммо дарров ўзини босди. Зеро у ҳозир нима деса ҳам тор уйда яшайвериб, кенг-мўл уйни орзу қила-қила юрак-бағри сиқилиб кетган Холниса аламини тўкиб солиш учуноқ камида яна ярим-соат бақир-чақир қилиши, кейин эса хўрлиги келиб, роса йиғлаб-йиғлаб олиши аниқ эди.\n“Аёлларга осон, — деб ўйларди шунақа пайтлари Акбарали. — Ҳеч бўлмаса кўз ёши тўкиб сал енгил тортиб олишади. Қийиндан бизга қийин...”\nДарҳақиқат, бундай чоғларда ташқаридан хотиржам кўринса-да, Акбарали сас чиқармай изтироб чекар, дилига қуйилаётган алам-изтироб, чорасизликдан қийналиш туйғулари эса аста-секин мадда бойлаб, юрагини сиқувга олаётган бўлса керакки, кейинги пайтларда йигитнинг юраги сиқадиган одат чиқарди.\nАммо Акбарали буни хотинига билдирмайди.\nҲозир ҳам индамай, тез-тез кийинди-да, уйдан чиқиб кетишга шошилди.\nУнинг ортидан Холниса шанғиллаб бақириб қолди:\n— Эркакмисиз ўзи! Анов ишни ҳал қилиб келинг! Юраверасизми шалпайиб! Сизга ўхшаган одамларнинг уч-тўрттадан ҳовлиси бор. Биз бўлса...\nАкбарали қадамини тезлаштирди.\nНиҳоят хотинининг қаҳрли овози эшитилмай қолгандан кейингина у устидан босиб турган юкдан халос бўлгандай сал енгил тортди. Аммо бу вақтинчалик ҳолат эди, холос. Зеро, орадан бир неча дақиқа ўтар-ўтмас ҳаммаси бошидан бошланади...\nҲамма замонларда ҳам ишбилармон, тадбиркор, ўзини ўтга-чўққа уриб бўлса ҳамки турмушини фаровон этиб юрадиган, тегирмонга тушса бутун чиқадиган устомонлар қаторида бўш-баёв, борига қаноат қилиб яшайдиган, аммо эртанги кунга нисбатан умиди йўқотмайдиган фуқаролар ҳам бўлиб келган ва шундай бўлиб қоладиям.\nАкбарали ўзини мана шундай оддий, камсуқум одамлар сафида кўрарди.\nБўлмаса вақтида институтни битирди, йўлланма билан заводга ишга келиб, тўрт йил қуюв цехида инженер бўлиб ишлаб ҳам берди.\nТан олиш керак, ўша пайтлари Акбарали заводда яхшигина маош оларди. Завод иш режасини бажарган тақдирда маошга қўшимча тарзда бериладиган ойлик мукофот пулининг ҳам чўғи баланд бўларди.\nБу орада тортинчоқ, камгап Акбарали керак пайтлари ишчилар билан бўралатиб сўкишинни ҳам сал-пал ўрганиб олди. Ой охирида, режа бажарилиши хавф остида маҳаллари эса ўзи рангли металл қайнаб ётган саккиз юз градусли печка ёнида чўмич кўтариб турди, зарур деталлар учун қолип ясашни ҳам балодайгина ўзлаштирди. Ҳолбуки, аввалига қуюқ металл биқирлаб қайнаб турган печка ёнига яқинлашишга чўчиб турарди. Ҳар қалай, одам қилган ишни одам қиларкан, кўз қўрқоқ, кўл эса ботир бўларкан.\nИнститутда олган назарий билимлари кўмак бердими, охир-оқибат ишчилар билан тил топишган Акбарали бир-иккита қўли гул қуювчилар ёрдамида айрим деталларни ярим тайёр металл шаклларни ўйиб ишлов бериб эмас, қуйиб тайёрлаш бўйича рационализаторлик таклифларини киритиб, уларни амалиётга жорий этиб, бунинг келадиган иқтисодий самара ҳисобига мукофот пули олишни ҳам уддалайдиган бўлди.\nИшқилиб, йигитнинг қўли пул кўра бошлади.\nЙўлланма билан келган ёш мутахассисга завод ётоқхонасидан бир хонани ажратиб беришганди. Акбарали шу ерда яшар, ойда бир марта қишлоққа бориб, ота-онасидан, ака-сингилларидан хабар олиб қайтарди.\nҲаёт энди шу тарзда давом этадигандек эди. Иш, ётоқхона, якшанба куни дам, душанбадан яна иш; ойда бир марта уйга бориб келиш...\nТўғри, заводнинг ўзида ҳам таъбир жоиз бўлса ҳаводан пул ясайдиган олғирлар топилиб турарди. Улар бир неча маротаба бирга ишлашга таклиф этишди, аммо Акбарали рўйхўшлик билдирмади. Айниқса дурадгорлик цехининг бошлиғи Акмал бир неча маротаба ҳатто ётоқхонага ҳам излаб келиб, ҳамкорликда бизнес қилишга чақирди. Акбарали кўнмади.\nБу орада замон ўзгариб кетди.\n“Бозор иқтисодиёти” деган тушунча ҳаётга кириб келди.\nКўпчилик одам ўзини олди-сотдига урди.\nАкбарали ўз жойида тинчгина ишлайверди. Унинг анча-мунча танишлари бу соҳада синиб, боридан ҳам айрилишди. Уларни кўриб, Акбарали бунақа ишларга аралашмагани учун ўзича шукроналар айтди. Тўғри, баъзи бир таниш-билишларининг омади келди. Улар тез орада янги машиналарда, қимматбаҳо либосларда ўзлари кўз-кўзлаб юрадиган бўлишди. Акбаралининг уларга ҳаваси келди, аммо олди-сотдини эпломаслигини ўйлаб, яна бунақа ишлардан ўзини олиб қочиб юрди.\nТез орада Акбарали уйланди.\nКелин қишлоғидан. Истараси иссиққина, хушумуомала Холниса билан датлабки йиллари оилавий ётоқхонанинг каталакдек бир хонасида бахтиёр яшадалир. Қишлоқдан келган Холниса ётоқхонанинг шароитидан, айниқса бир жўмракдан иссиқ сув, иккинчисидан совуқ сув тинмай келишидан, умум ошхонада эса газ сира ўчмаслигидан ҳайратда эди.\nЎғилли бўлишди. Кейин қиз кўришди.\nВақт эса шувиллаб ўтиб бормоқда.\nАкбарали ўзи яшаб турган хонани қонуний асосда хусусийлаштириб олди.\nАна шунда кўрди йигит айрим одамларнинг нақадар ишбилармон ва устомон эканлигини.\nАкбарали торгина хонага эга бўлганига шукроналар айтиб юраверган экан. Устомонлар бўлса у қилишди-бу қилишди, керакли одамларни топишди, уларнинг кўнглини овлашди, ишқилиб, қисқа муддат ичида оилавий ётоқхонадан учтадан-тўрттадан хонани хусусийлашатириб олиб, деворлар билан ўраб, таъмирлаб, бинойидайгина уй қилиб олишди. Шундайлардан биттаси умумий ошхонани ҳам ўзиники қилиб олиб, дарров эшигини беркитиб, бильярдхона қилиб олгандан кейин Холниса овқатни эни-бўйи бир ярим метрлик балконда, электр плитада тайёрлайдиган бўлди.\nАкмал-ку, бир юмалаб бошқача одамга айланди-қолди. Яъни қисқа вақт ичида ўзи ишлаган цехни хусусийлаштириб олди, бозорда кетадиган эшик-ромлаб ишлаб чиқара бошлади. Қарабсизки, икки йил ўтар-ўтмай Акмалбой катта ҳовлига ва гижинглаб турган хориж машинасига эга бўлди-қолди.\nБуларнинг бари эр-хотиннинг кўз ўнгида содир бўлмоқдайди.\nХуллас, охир-оқибат шундай кун етиб келдики, ишсиз қолган Акбарали ноилож бир пайтлар ўзи бирга ишлаган таниши Акмалнинг хусусий мебел фабрикасида оддий ишчи бўлиб ишлай бошлади.\nАлам қилмайдими? Қилади, албатта. Аммо на илож? Нари борса бурнини тишлар...\nИкки бола билан бир хонали уйда яшашнинг азоби... Буни айниқса аёл киши кўпроқ ва чуқурроқ ҳис қилса керак.\nХолнисага ҳам осон эмас. Айниқса оғзи шалоқ Салтанатга ўхшаш қўшнилар билан яшаш осон эмас. Ахир Салтанат қоп-қорагина, жуссаси ўзидан икки баробар кичкина эри Тоштемирни бурайвериб-бурайвериб, охири қўшнисининг икки хонали уйчасини ҳам сотиб олди ва мана энди тўрт хонали уйда маза қилиб яшаяпти. Хотин киши эса мақтанишга ўч бўлади. Айниқса бечораҳол кун кўраётган ҳамжинсини кўрганда Салтанатга ўхшаганлар ўзларини ушлаб туролмайдилар. “Акангизни бир бурагандим, — дея мақтанарди одатда Салтанат, — қош-кўзингдан садаға деб икки хонали уйни тўрт хонага айлантирдилар. Энди худо хоҳласа ер олиб, катта участка қурдирмоқчиман...”\nАкбарали эса... Ўзининг уқувсизлигини ўйлаб эзилгани эзилган. “Одамлар пулни қаердан топаркин?..” деб ўйлайвериб ҳам адойи тамом бўлган... Бунинг устига тўнғичи Шерзоднинг ёшига олтига қараб бораяпти. Унинг қўлини ҳалоллаш керак. Тўй учун эса рисоладагидай бўлмаса ҳам, ҳеч бўлмаса эллик-олтмиш одам сиғадиган жой керак. Бир хонали каталагига эса бешта одам кирса, олтинчиси ташқарида туриб туриши керак бўлади... Ҳозир мактабга олти ёшдан олишади. Шошилиш керак, шошилиш...\nБу дунёдаги ҳар қандай янгиликни аёл зоти биринчи бўлиб эшитади. Бу ҳақ гап.\nДилхираликка бой кунларнинг бирида Холниса эрини анчайин илжайиб, кўзлари чақнаб, кўтаринки кайфиятда кутиб олди.\nБундай шодумонлик бежиз бўлмаслигига аллақачонлардан бошлаб ақли етиб қолган Акбаралининг юраги орқасига тортиб кетди. “Қарз кўтарган, — деган хаёлга борди у дастлаб. — Олгандаям яхшигина олган”.\nХолниса эрига аччиқ чой дамлаб бергач, ҳамон лаб-лунжини йиғиштириб ололмаган кўйи “суюнчи олди”:\n— Эшитдик, дадаси, эшитдик.\n— Нимани? — ҳушёр тортди Акбарали.\n— Шундай бозорнинг ёнгинасида янги банк очилибди. Уй қураётганларга қарз бераётганмиш.\nАкбарали эслагандай бўлди. Дарҳақиқат, бозорнинг ёнидан муҳташам бир бино қисқа муддатда қурилиб, ишга тушганди. Адашмаса, ёнбошига “Ипотека банк” деб ёзиб қўйишганди.\nАкбарали дарҳол ҳотинининг муддаосини тушунди. Шу сабабли элбурутдан унинг оловини ўчириб қўйиш мақсадида очиғига кўчди:\n— Давлатдан қарз бўлиш ёмон, хотин...\nАммо эр гапини тугатолмади.\nБирдан кўзлари нафратдан чақчайиб, қовоқ-тумшуғи осилиб кетган Холниса ўшқириб берди:\n— Бутун дунё қарз олиб яшайди, лекин охирзамон бўлмайди. Сиз қарз олсангиз тамом!\nАкбарали яна ётиғи билан тушунтиришга уринди:\n— Тамом-вассалом! Давлатданми, танишингизданми қарз олиб, участка сотиб олинг. Бўлмаса болаларимни етаклаб бораман-да, ўзимни кўприкдан ташлайман!..\nХолниса шу сўзларни айтаётган маҳал унга қараб турган Акбарали чўчиб кетди. Илло, қаршисида тўрт қарич ошиқча жой илинжида эзилавериб тамом бўлган, қўйиб берса ўзини кўприкдан ташлашдан ҳам томймайдиган аёл турарди!\nАкбарали беихтиёр завод яқинидаги катта кўчада қурилган янги кўприкни, унинг остидан ғизиллаб ўтиб турадиган машиналарни эсладию сесканди.\nЭрнинг яна юраги симиллаб оғриб кетди.\nАммо буни хотинига сездирмади.\nБу бошланиши экан.\nХолнисанинг ўй-фикрини янги уй, яна денг, бутун бошли ҳовли ташвиши эгаллаб олганди.\nАёлнинг назарида банкдагилар қучоқ очиб кутиб туришибдию, Акбарали шу томонга қараб юрса бас, югуриб чиқиб кутиб олишадигандек.\nОлинажак ёинки қурилажак ҳовлини деб аёл ҳаммасига рози бўлди.\nАввал сира кўнмай, “Қарз олиб бўлсаям ўзимиз алоҳида тўй қиламиз, мени номусларда ўлдирманг!” дея оёқ тираб туриб юрган Холниса кутилмаганда мулойимгина бўлиб, Шерзоднинг суннат тўйини қайноғасининг болалари тўйига қўшиб юборишга розилик берди.\nКичкинагина тўй бўлиб ўтди.\nАммо Холниса нолимади.\nЗеро аёл яқинда олинажак ёки қурилажак ҳовлисида ўғилчасининг катта тўйини барча таниш-билишларининг, собиқ қўни-қўшниларининг ҳавасини ва ҳасадини келтирадиган даражада ка-атта қилиб ўтказиш режасини тузиб қўйганди.\n...Жувон қарз олиш лозимлигини эслатиб чарчамасди, Акбарали бўлса турли-туман баҳоналар билан бу кунни орқага суришни!\nАхийри бўлмади. Бир куни тонг саҳардан эрини уйғотган Холниса унга сал униққан бўлса-да, яхшилаб ювилган, ихлос билан дазмолланган котюм-шимини, оқ кўйлак ва бўйинбоғни тутаркан, ишонч билан:\n— Бугун боринг! — деди. — Тушимда аён бўлди. Қарз олиб, икки қаватли данғиллама ҳовли қурибмиз.\n— Ҳар жойнинг ҳам ўз эгалари бор, хотин, — яна ётиғи билан тушунтиришга уринди Акбарали. — Бегонага шунча пулни бериб юборадиган аҳмоқ йўқ. Қолаверса, фоизи ҳам фалон пул бўлади...\n— Қанақа фоиз? — ҳайрон бўлиб сўради Холниса.\nАкбаралига жон кирди.\n— Суриштириб кўрдим, хотин, — деди у дарҳол. — Менам бекор юрганим йўқ. Йиллик фоизининг ўзи ўттиз олти экан.\n— У нима дегани? — баттар ажабланди Холниса.\nАкбарали судхўрликнинг моҳияти ҳақида бироз тушунча берган бўлди. Аммо дўст-душманнинг кўзини куйдирадиган янги данғиллама уй илинжида юрган аёл бу изоҳларни унчалик тушунмади.\n— Авваллари қарз ол-да, хотин ол, хотин ёнга қолади дейишарди, — деди жувон қатъият билан. — Энди бу мақол ўзгарган. Энди қарз ол-да, уй сотиб ол, уй ёнга қолади, қарзни бир амаллаб қайтарасан, дейишади.\nАкбарали яна куйиб-пишиб бир нималарни тушунтиришга уринди. Бефойда. Холниса бир гапни тўтиқушдай такрорлайверди:\n— Одамлар олаяпти-ку...\nОхири жиғибийрони чиққан Акбарали янги кийимларини кийдию, атрофида гирдикапалак бўлаётган хотинининг олқиш-дуолари остида шоша-пиша уйни тарк этди.\nАкбарали бежиз хавотирланмаган экан.\nУй қуриш ёки сотиб олиш учун қарз ундиришнинг ҳам ўзига яраша қонун-қоидалари, елиб-югуриб тўғриланадиган бир қоп меъёрий ҳужжатлари бор экан.\nАммо энг асосийси — қиймати олинаётган қарз миқдоридан камида биру чорак баробар кўпроқ бўлган гаров мулки керак экан.\nАкбаралида гаровга қўйишга арзирли мулкнинг ўзи йўқ эди. Мабодо бундай мулкни топган тақдирида ҳам, олган қарзини вақтида қайтаришга ишончи йўқ эди.\nАкбарали “эрта... индин... кўрилаяпти... комиссия йиғилсин” деб яна бир-икки ойни амаллаб ўтказди. Бироқ Холнисанинг аҳволи тобора ёмон бўлиб бормоқдайди. Эрининг куракда турмайдиган баҳоналари эшитди дегунча лаблари пир-пир учиб, ранги кўкариб кетаётган жувон энди сира тилини тийиб туролмайдиган бўлиб қолганди.\nАкбарали яхши гапириб ҳам кўрди, бақириб-чақирди ҳам, ҳатто бир-икки марта қўл ҳам кўтарди — бари бефойда. Уй ҳақидаги орзу-ҳаваснинг жувонинг бутун ўй-хаёлини эгаллаган, таъбир жоиз бўлса, қонини ҳам заҳарлаб улгурган ва энди Холнисани бу дарддан фориғ қилиш жуда-жуда мушкул, амалда бажариб бўлмайдиган юмуш эди.\nБошини минг бир эшикка суқиб кўрган Акбарали ниҳоят ўйлай-ўйлай аллақачон “янги ўзбек”ка айланиб улгурган Акмалнинг данғиллама, Холнис аорзу қилганидан ҳам кўркамроқ бўлган ҳовлисига борди.\nАкмал аввал роса ўзини тарозига солди.\n— Пул топиш қийин бўлиб бораяпти, — деди у насиҳат оҳангида. — Пулни сарфлаш осон. Ҳали тўртта жиянни ўқитишим, учтасининг тўйини қилиб беришим керак. Барисининг ташвиши менинг бўйнимда...\nХуллас, Акбарали сарғайиб тураверди, Акмал насиҳат ўқишини қўймади.\nАхийри учинчи бор бош эгиб борганида Аксал сал ён бергандай бўлди.\n— Майли, — деди у катта илтифот кўрсатаётгандай сал менсимаган оҳангда, — беш минг “кўк”идан бериб тураман. Бир йилга. Устига йигирма фоиз қўшиб, олти қилиб қайтарасиз. Агар қайтаролмай қолсангиз...\nАкмал Акбаралига синовчан тикилди.\nАкбарали маҳзун тарзда елка қисаркан:\n— Бир амаллармиз, — деб минғирлади.\n— Осмондан пул тушмайди, жўра, — деди Акмал истеҳзо оҳангида. — Сизда аниқ бизнес-план йўқ.\n— Ўзингиз ўргатсангиз... — ожизона минғирлади Акбарали.\n— Ҳаммага ўргатаверсам, ўзимга нима қолади? — пичинг қилди Акмал. Сўнг муроса оҳангида деди: — Ҳа, майли, бирга ишлаганимиз ҳурмати. Озгина ёрдам бераман. Лекин қолгани ўзингизга ҳавола. Қатиқ бўлишингиз керак. Бир сўмни бир жойга бекорга сарфламанг. Шунинг учун, майли, арзимаса ҳам, уйингизни гаровга қўйиб турасиз энди...\nАкбаралининг юраги симиллаб оғриб кетди. Бир хона бўлса ҳам, ҳар қалай, ўз уйи; таъмирлайвериб чарчамайди, худди кенгайиб қоладигандай.\nАммо бошқа илож ҳам йўқ эди.\nАкбарали рози бўлди.\nИшига пухта Акмал келишувни нотариус орқали расмийлаштиришни талаб қилиб туриб олди.\nАкбарали хотинини кўнмайди деб юраги пўкиллаб турганди.\nЙўқ, кўнди. Фақат қувонч билан:\n— Ишқилиб, энди ҳовлили бўлиб қоламизми? — деб сўради.\nБунга жавобан Акбарали бош ирғаб қўйди, холос.\nХолниса ёш боладай чапак чалиб, осмонга сакради:\n— Ур-эй... Энди катта уйимиз бўлади!..\nБироқ “ҳолва” деган билан оғиз чучиб қолмас экан.\nАкмал жудда оддий қилиб “бизнес-план”нинг моҳиятини айтиб берганди: бирон икки мингларга олти сотих ер сотиб олиш, бир ярим мингларга пойдевор кўтариш, йигирма машина тупроқ олиб келиб ёз бўйи ғишт қуйиш, дарров деворни кўтаришга киришиш, икки хонали вақтинчалик уй қуриб олиб, ўша ерга кўчиб ўтиш ва қолганини аста-секин қуравериш. Яъни тор жойда, яъни хоналари хусусийлаштирилган оилавий ётоқхонадаги каталакда ош егандан кўра олти сотихли катта ерда мушт ейиш...\nБироқ буларнинг бари... айтишга осон экан.\nОрада қувончдан кўзлари чарақлай бошлаган, юз териси силлиқлашиб, чиройли бўлиб кетган, гўёки ўн ёшга яшарган Холнисанинг бахтиёр кунлари демаса, Акбаралининг боши ташвишдан чиқмай қолди.\nАкмал маслаҳат берган шаҳар чеккасидаги, уй-жой учун қурилиш участкалари ажратилган жойларнинг ҳам нархи ошиб кетибди. Даллоллардан бири ишонч билан:\n— Қаерга борсангиз бораверинг, тўрт мингдан камига ер йўқ! — деди.\nАкбарали излайверди. Охири уй қуриш учун олиб қўйган олти сотих ерини уч мингга сотишга рози бўлган бир одамни топди. Ўзини Мансур деб таништирган бу одамнинг қараганда, ўғлини шошилинч уйлантираяпти экан, шунинг учун пул зарур бўлиб қолибди. Бўлмаса-ку, келажакда олтинга тенг бўладиган ерни арзимаган пулга сотиб юборишни хаёлига ҳам келтирмаган экан.\n“Келажакда олтинга тенг бўладиган ер” ўт босиб ётган, қуруқ ер эди. Акбарали шунга ҳам қувонди.\nБунақанги савдоларга иши тушиб юрмаган Акбарали ер эгасининг ўзидан йўл-йўриқ сўради. Мансур ака тилхат ёзиб берди, Акбарали уч мингни санаб берди.\nСавдо-сотиқдан сўнг орадан бир ҳафтага яқин вақт ўтди.\nАкбарали ишдан таътилга чиқди.\nБир куни эрта тонгда ўзи сотиб олган ерга келди. У ер чеккасини белгилаб чиқмоқчи, сўнг эса усталар билан гаплашиб, пойдевор қуриш ишларини бошлаб юбормоқчи эди.\nҲали қуёш уфқда юз кўрсатмаган эди.\nШунга қарамай, атроф ёр-ёруғ.\nАкбарали шудрингга кўмилган ўт-ўланларни босиб ўтиб далага етиб келди.\nАжабки, у сотиб олган ерда новча бир киши ғимирлаб юрарди.\nАкбарали шошиб шу томонга юрди.\nСалом-алик, “ҳорманг, бор бўлинг”лардан кейин новча киши ғурур ила шу ерни уч мингга сотиб олганини айтиб қолди.\nАкбарали гарангсиб қолди. Сўнг симиллаб оғриган юрагини сиқимларкан, қуруқшаб кетган лабларини ялаганча:\n— Адашмаяпсизми? — деб сўрай олди, холос.\nЭнди новча киши Акбаралига ажабланиб қаради...\nБўлди қизиқ ҳангомалар.\nТез орада аён бўлдики, Мансур ака деганлари худди шу олти сотих ерни тўрт кишига сотган экан. Аслида ер... Мансур деган одамга тегишли эмас экан.\nМансур ака деганларини топиб бўлмади.\nАйтишларича, алданганлардан биттаси милиционер ёрдамида уни бир амаллаб топибди. Аммо Мансур ака деганлари:\n— Мен сенга ер сотмаганман! — деб тураверибди. — Сотадиган ерим ҳам йўқ! — дебди кейин.\nШунда тилхатни кўрсатишибди.\nМансур ака деганлари илоннинг ёғини ялаган экан.\n— Бу нотариус тасдиғидан ўтмаган, бир пуллик аҳамияти йўқ, — деб туриб олибди. Сўнг ўзини топган одамга дўқ уришга тушибди: — Эсингдан чиқдими, тўртта шеригинг билан келиб, мени уриб-тепиб, “Ўлдирамиз” деб қўрқитиб шу тилхатни ёздириб олгандинг...\nХулас, шунақа гаплар...\nОзгина илинж, умид бор. Аммо буни эшитгандан сўнг Акбарали чув тушганини англади.\nМол аччиғи — жон аччиғи.\nШусиз ҳам неча кундан бери учга кеч, Холниса ухлагандан сўнг бориб, тонг саҳарда чиқиб кетаётган, хотини учраб қолганда эса “Қурилишни бошлаб юбордим” деб қутулаётган Акбарали бу зарбага чидай олмади...\nАкбарали чап кўксини чангаллаганча ерга гурсиллаб йиқилди.\nЮрак касали ёмон бўларкан.\nҲалиям шифокорларга раҳмат, Акбаралининг жонини сақлаб қолишди. Аммо асаблари қақшаб юрган йигитнинг чап қўли ва чап оёғи ишламай қолди, тилида ҳам ўзгариш юз берди — энди ғўлдираб, жуда қийналиб гапирар, унинг нима деяётганини англаш жуда қийин эди.\nЭрини ўйлайвериб дарди дунёси қоронғу бўлиб кетган Холниса Акбарали акасининг сал ўзига келганини кўриб енгил нафас олди.\n— Хайрият, дадаси, — деди у эрига меҳрибонлик билан боқиб. — Худо жонингизни қайтариб берди. Энди тузалиб кетасиз. Ҳали катта-катта уйлар қуриб, болаларимиз билан роҳатда яшаймиз...\nБезовталаниб қолган, ранги қув ўчган Акбарали жон ҳолатда нимадир деб ғўлдиради, аммо хотини унинг гапларини тушунмади.\nШу оқшом Акбаралининг аҳволи яна оғирлашди...\nКунлар шу зайлда ўтиб борарди.\nАкбарали ўзи шифохонадан чиқадиган кунни даҳшат ва ваҳм билан кутарди.\nАна унда... ана унда изоҳ беришга тўғри келади.\nҲовли-ку, қайтмайдиган бўлиб қўлдан кетди. Унга қўшилиб уч минг қулоғини ушлаб кетди.\nАммо энг ёмони — Акмалга қарзни қайтариши керак бўлган кун тобора яқинлашиб келмоқдайди. Олти минг-а...\nДемак... демак бир хонали уй ҳам кетади.\nУнда... эр-хотин икки бола билан қаерда яшайди?\nАкбарали тинмай шуни ўйлар, ўйлаган сайин боши мисдай қизиб, мия томирлари отилиб кетгудай бўлиб бўртиб чиқар, юраги гурсиллаб урар, чап оёқ-қўлидаги жонсизлик, совуқлик аста-секин ўнг томонига ҳам ўтиб бораётганини ҳис қиларди...\n— Энди нима қиламан? — дея шивирларди у алам билан бундай кезлари...\nЧоп этилган: 27-07-2019, 06:10\nБўлим: Ҳикоя ва қиссалар uz\nМақола муаллифи: Абдуқаюм Йўлдошев\nКўрилган: 1 100\nЯНА ЛЕРМОНТОВ ҲАЙКАЛИ ЁНИДА\nЧоп этилган: 24-07-2019, 07:32\nОНА ТИЛИМ ЎЛМАЙДИ\nЧоп этилган: 25-08-2017, 08:26\n"Ойна артиш" пароли\nЧоп этилган: 5-05-2017, 08:37\nЭЪЛОН БЎЙИЧА ЭР\nҚарз беришни ...


04.07.2018 21:53 0 1096\n«Фермер хўжаликларида ҳисоб тизимини тубдан яхшилаш ва уларга банк хизматлари кўрсатишни такомиллаштиришнинг қўшимча чора-тадбирлари тўғрисида»ги Президент қарори қабул қилинди.\nҚарор билан Фермер хўжаликларида бухгалтерия ҳисоби ва ҳисоботини юритиш марказлари ташкил этилди. Бу ҳақда Адлия вазирлигининг «Ҳуқуқий ахборот» каналида хабар берилди.\nМарказлар фермер хўжаликларида бухгалтерия ҳисоби юритилишини таъминлайди.\nҚарорга кўра, бир ой муддатда фермер хўжаликларида соддалаштирилган тартибда бухгалтерия ҳисобини юритишга мўлжалланган махсус дастурий таъминот ишлаб чиқилиб, у Марказлар ва фермер хўжаликларига бепул тарқатилади.\nфермер бухгалтерия фермер хўжаликлари\nИқтисодиёт 06/09, 10:21


Очиқ эшиклар куни – Сурхон тонги\nБош саҳифа / Жамият / Очиқ эшиклар куни\nМарт 2, 2019\tЖамият Изоҳ қолдириш 928 Кўрилди\nЯқинда Ўзбекистон Республикаси Миллий гвардияси вилоят бўлинмасининг Термиз шаҳридаги “Н” ҳарбий қисмида “Ватан муқаддас – уни ҳимоя қилиш шарафли бурчдир” бош концептуал ғояси асосида “Мен, албатта, ҳарбий бўламан!” мавзусида очиқ эшиклар куни ўтказилди.\nТантанали тадбир ҳарбий оркестр садолари билан бошланди. Майдонда саф тортган талаба ва ўқувчиларнинг ҳарбий соҳага фахр ва ифтихор туйғусини мустаҳкамлашга, уларнинг қизиқиш ва интилишини оширишга йўналтирилган маърузалар тингланди.\nТадбирда ҳарбий хизматчиларнинг жанговар кўргазмали чиқишлари намойиш этилди. Ҳарбий техника ва қурол-яроғлар кўргазмаси ҳам ёшларнинг кўникмаларини мустаҳкамлашга хизмат қилди.\nТадбирда ҳарбий хизматчилар, талаба-ёшлар, касб-ҳунар коллежлари ва умумтаълим мактаблари ўқитувчи ва ўқувчилари иштирок этишди.\nЁшлар ҳарбий техникаларни қизиқиш билан томоша қилишди. Қурол-аслаҳалардан қандай фойдаланиш ҳақида маълумотлар олишди. Энг муҳими, очиқ эшиклар куни иштирокчи ёшларда унутилмас таассуротлар қолдирди.\nТэглармиллий гвардия очиқ эшиклар ҳарбий\nОлдинги “Афғон шамоли”нинг зарари\nКейинги Электр ҳисоблагич


Стратегик ҳамкорлик янада мустаҳкамланади\nҚР Президенти Қ. Тўқаев ХХР Давлат кенгаши аъзоси, Ташқи ишлар вазири Ван Ини қабул қилди.\nТомонлар ўзаро ҳамкорликнинг истиқболлари, халқаро ва минтақавий ташкилотлар доирасидаги алоқаларни, COVID-19 тарқалишининг олдини олиш бўйича ҳаракатларни мувофиқлаштириш масалаларини муҳокама қилдилар.\nДавлатимиз раҳбари иқтисодиётнинг турли соҳалари, шу жумладан, қишлоқ хўжалигида сармоявий лойиҳаларни амалга ошириш муҳимлигини таъкидлади.\n– Қозоғистон ишлаб чиқарувчилари Хитойга турли қишлоқ хўжалиги маҳсулотларини, жумладан, дон ва мойли ўсимликларни экспорт қилиш учун катта имкониятларга эга, – деди у.\nКенг қамровли стратегик ҳамкорликка қўшимча туртки бериш мақсадида Президент Хитой Халқ Республикаси Раиси Си Цзиньпинни Қозоғистонга расман таклиф қилганини эслатди. Ўз навбатида Ван И Хитой раҳбари номидан самимий тилаклар ва саломларини етказди.\nШунингдек, Ван И Қозоғистон делегациясини яқинда Хитойда ўтадиган ЕХРО халқаро импорт кўргазмасида иштирок этишга таклиф қилди.\nАkorda.kz, 2020-09-15, 05:25 81\nСтратегик ҳамкорлик янада мустаҳкамланади 81\nБаҳслар очиқ осмон остида бошланди 92


Японияда никоҳдан кейин эр-хотин ўз фамилиясида қолишига рухсат берилиши талаб қилинмоқда\n07:15 / 05.11.2015\nЯпониянинг бир гуруҳ фуқаролари мамлакат судига никоҳдан кейин эр-хотиндан бирортаси ўз фамилиясини ўзгартириши талаб қилинадиган амалдаги қонунчилик меъёрларини қайта кўриб чиқишни талаб қилиб мурожаат қилишди. NHK телеканалининг хабар беришича, Япония Олий суди 4 ноябрда ушбу шикоятни кўриб чиқишни бошлади.\nУшбу қонунга кўра, никоҳ қайд қилингандан кейин эр-хотин эр ёки хотиннинг фамилиясини ўзига танлаши керак. Даъвогарларнинг фикрича, бу қонун меъёри жинслар тенглиги тамойилини бузади.\nШу даъво билан бир қаторда оила ҳуқуқига тегишли яна битта даъво аризаси кўриб чиқилади. Даъвода кўрсатилишича, амалдаги қонунда эр-хотин ажрашгандан кейин аёлнинг 6 ойгача қайта турмуш қуриши тақиқланиши конституцияга зиддир. Бу ҳужжат 100 йил аввал қабул қилинган ва ажрашишдан кейин туғилган боланинг отаси кимлигини аниқлашда хатоларга йўл қўймасликка имкон берган. Бу қонун меъёрига қарши чиқаётганларнинг таъкидлашича, бу меъёр конституцияга зиддир ва аёлнинг обрўсини камситади. Айниқса ҳозирги замонда ирсий таҳлилнинг ишончли усуллари ишлаб чиқилгани ҳисобга олинадиган бўлса, кўпчилик бу меъёрни эскилик сарқити деб ҳисобламоқда.\nУшбу даъволар бўйича якуний қарор жорий йил давомида чиқарилади. Агар суд даъвогарларнинг талабларини қондирадиган бўлса, япониялик қонун чиқарувчилар оила кодексининг эскириб қолган қоидаларини қайта кўриб чиқишлари керак бўлади.


Аёллар футболи. Олимпия терма жамоасига номзодлар саралаб олинмоқда\n11.12.2017 18:00 | ЎФА\nАввал хабар берилганидек, Олимпия терма жамоасига муносиб футболчи қизларни саралаб олиш мақсадида, шу йилнинг 8 декабридан бошлаб пойтахтимиздаги “Чиғатой” спорт базасида ўқув-машғулот йиғини ўтказилмоқда.\nЙиғин давомида футболчи қизлар жисмоний таёргалик бўйича синовлар топширишди. Шунингдек, уларнинг техник-тактик сифатлари, тезкорлик, чидамлилик бўйича кўрсаткичлари мутахассислар томонидан инновацион технологиялар ёрдамида баҳоланди.\nДастлабки йиғинда 33 нафар номзодлар кўрикдан ўтказилди. Олимпия терма жамоасига номзодлар иштирокидаги иккинчи йиғин шу йилнинг 13-17 декабрь кунлари бўлиб ўтади ва унда 30 нафарга яқин футболчи қизлар қатнашади.


Дустлик хакида шерлар | Шерлар Туплами Дустлик Хакида. 2020-04-19\nДустлик хакида шерлар. SMS DO'STLIK HAQIDA SHERLAR / СМС ДУСТЛИК ХАКИДА ШЕРЛАР\nДустлик хакида шерлар Rating: 8,5/10 1043 reviews\nДУСТЛИК ХАКИДА ШЕРЛАР\nКўкдaн кўнглинг сўрaсa сени, Oй қуёшгa рaшким келaдур. Бугунги ҳолатга изоҳни сўйлаб Қолгаймиз разолат ичида бўйлаб. Ибни Умми Мактум тутган таёқлар Вазнига тенг эмас бугун оёқлар. Ҳадис бор, тинглаган билар, албатта, Фоҳиша ихлос-ла қолар нажотда. Mеn o'lsam kеlarsiz oshimga, Ey mеning bеvafo do'stlarim. Абу Бакр бўлиб сувни тиндирган, Қалбига ғайбларни кулиб қўндирган, Иймони тарозни босиб синдирган Асри саодатни қаттиқ соғиндим. Бениҳоя хушрўйлигини, Салобатли, серўйлигини, Кўриб, жойдан турди ҳурмат-ла, Тўрга қўйди жуда иззат-ла.\nШерлар Туплами Дустлик Хакида\nMart Navro'z bayrami Tabrik Sherlari 1. Амр ибн Луҳайнинг Иброҳим алайҳиссалом дини бўлмиш Исломни бузиб, бутпарастликни тарқатиши. Билимим хакида чукур уйласам, Билдимки, хеч Sher och qolmaslik uchun kiyikni yeydi. Худовандга бу ишлар осон экан, Гулга айланди неча-неча тикан. Болангни ҳаром билан боқмагин сан, Шул сабаб ёт қўлларга боқмагин сан. Служит для самомодерации сообщества — комментарии индивидов с отрицательной репутацией будут Притягивать всю школу вождения автомобилей в Сан Узбекча шерлар Узбекча шерлар севги хакида видео хакида видео.\nДустлик Хакида Шеърлар\nКетдим aзoблaниб, йўлимдaн қoлмaй, Севишни бoшқaчa йўли йўқ екaн. А генератор ключей для 3d инструктор 2 домашняя версия. Қaни aйтингcи жaвoбин қaндaй, енди сизни ким деб aтaй 002 Мен йиғлaб бöлгaнмaн кöп тöйиб. Токи Сенга қилиб ибодат, Намоз барпо қилишсин ҳар вақт. Фурсат ўтмай бир жон қолмади, Бир жангчи ҳам омон қолмади. Бу баҳайбат филнинг келбати, Оширарди унинг ҳайбатин. Бугунги ҳолимни айладим ғорат, Йигит бошим билан йўқдир ҳарорат, Ҳафсанинг кўзида ёнган жасорат Асри саодатни қаттиқ соғиндим.\nБиз ҳам ўхшаб қолмайлик яҳудларга Аллоҳ туриб сиғинган тоғутларга. Ул тенгсиз даврга арзимасам ҳам Асри саодатни қаттиқ соғиндим. Энг муқаддас еринг саналган, Халқинг қалбин эгаллаб олган, Каъбангга азм қилган бўлсаму, Бузиш учун келган бўлсаму, Қай ердаги ҳайвонни сўраб, Турибдурсан қаршимда қараб! Уйқуга қовушган жони Ёмғирдек ўтмишга томон ёғилдим, Тарих китобининг энг нурли они Асри саодатни қаттиқ соғиндим. Биз ҳам сизин каби ўйнадик, кулдик, Баъзида шодликдан сурурга тўлдик, Дунёнинг устига ҳукмдор бўлдик Қачонки кибрни синдирдик бизлар. Бузилиб кетмиш бу Одамнинг насли, Гўё ёмғир мисол саратон фасли, Ҳазрати Одамга айландик асли Қачонки кибрни синдирдик бизлар. Ешитгaч, хеч кимсa тaънa етoлмaс, Oдaмлaр oлдидa юрaсaн oппoқ. Ўшал кундан бошлаб одамлар, Каъба сари ташлаб қадамлар, Ибодатга сувдек оқдилар, Дилни тавҳид бирла ёқдилар.\nВатан Хакида Шеърлар\nМен сени ёнингни oлaмaн тaмoм, Шaънинггa тушмaгaй зaррa мaлoмaт. Қуръон ўқиб берса Убай ибн Каъб Асри саодатни қаттиқ соғиндим. Шундай қилиб Ҳақ амри бирла, Исмоилни ташлаб Ҳожар-ла, Келган томон йўлдан кетдилар, Тоғ ораси, чўлдан кетдилар. Бухорий айтмишлар ёшлик маҳали: «Ниятга етилмиш илм орқали! Fevral sevishganlar kuni Tabrik Sherlari 1. Балодан сўнг осмонда порлар офтоб, Шул нуқтада кўпинча тугар китоб. Дунёлардан кўра ҳақни қучсайдим, Охират юртига кулиб учсайдим, Сайд ибн Омирга мурид тушсайдим.\nCréer un blog; Дустлик хакида маколлар. Яқин олиб ҳатто исмингиз сўраб, Мурожаатим сизга қилгум сенсираб:. Кўрсаму йиғласам саҳоба зотин, Ўрганиб ҳаётга тутсам ҳаётин, Сийпалаб Жаъфарнинг қонли қанотин Асри саодатни қаттиқ соғиндим. Абу Лаҳаб бўлганидан шод, Ўз чўрисин айлади озод. Нуҳ кемасин манзил этган кишилар Оқибатда нажот билан қўшилар. Ўткинчи дунёга силтадик этак Қачонки кибрни синдирдик бизлар. Қуёш порлаб чиқди Макка тарафдан Хали тарих буни кўрмаган эди.\nҲа, улар жамики инсонлар тузи, Тополмассиз чироқ ёқиб кундузи! Зулумотдан олиб чиқди бизларни, Ҳам ўчирди биздан қолган изларни. Ҳақиқатни устун қилгунга қадар Хатар сўзин оддий юмуш деб атар. Бугун муҳаррамнинг ўнинчи куни - Яҳудлардан Мусонинг чиққан уни. Шукрoнa aйтaмaн берди менгa ҳaм, Aллoҳим aянчли, гўзaл муҳaббaт. Бад феълинг охири келиблар ғолиб Жаҳаннам лабига келмасин олиб. Чарчаб нигоҳ ташлаб ботиналарга, Етолмай турмушда хотималарга, Аёлим бошлабон Фотималарга Асри саодатни қаттиқ соғиндим.\nсевги хакида шерлар\nСанинг оч нафсинг бир-бир сўндиройин, Бир-бир билганларим тушунтиройин. Қизғoнaмaн сени ҳaр зaмoн, Ҳaр нaфaсу ҳaттoки ҳaр oн. Скачать ян стивенсон 20 случаев реинкарнации читать онлайн Узбекча шерлар туплами full version flash cs6 mac crack torrent Гдз 4 клас скачати безкоштовно Презентация ко дню россии. Ўтмишдаги боболарим сўзи шу: Не қилдим ошириб, ахир ўзи шу. Ҳали ажралмайин олтин садафдан Инсон жаҳолатдан турмаган эди.


Қозоғистон ва Хитой: Қозоғистон чегараолди ҳудудлари инфратузилмасини модернизациялаш - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон ва Хитой: Қозоғистон чегараолди ҳудудлари инфратузилмасини модернизациялаш\nҚозоғистон Хитой билан ўзаро фойдали стратегик ҳамкорликка катта эътибор қаратаяпти. Кўп йиллардан буён икки мамлакат ўртасидаги дўстлик алоқалари ривожланиб, мустаҳкамланмоқда. Давлатлар ўзаро савдо айланмасини ошириш, қўшма лойиҳаларни рўёбга чиқаришга муваффақ бўлишди. 51 та ғоя бирга амалга оширилди, инвестиция ҳажми жами 27 миллиард доллардан зиёдни ташкил этди. Яқин икки йиллик режада яна 4 миллиард долларлик 11 та лойиҳа ишга туширилиши кўзланган. Шу жумладан, давлатлар чегараолди инфратузилмаларини замонавийлаштириш бобида ҳамкорлик қилмоқчи. Тегишли ҳужжатлар Пекинда имзоланган. Янги қўшма ҳужжатда 12 та ер усти ва битта темир йўл ўтиш пунктини жиҳозлаш, маълумотларни қайта ишлаш маркази қуриш, Қозоғистондаги 12 аэропорт техник модернизация қилиниши кўзда тутилган. Барча зарур ускуналарни жаҳоннинг ўнлаб давлатларига замонавий хавфсизлик тизимлари етказиб бераётган Хитой компанияси ўрнатади.\nВАН ВЭЙДУН, NUCTECH КОМПАНИСИ ВИЦЕ-ПРЕЗИДЕНТИ:\n- 20 йил давомида биз Қозоғистон назорат-ўтиш пунктларини махсус ускуналар билан жиҳозлаб келмоқдамиз. Йил сайин технологиялар мукаммаллашиб боряпти. Келажакда ҳамкорликни давом эттирмоқчимиз. “Ягона белбоғ, ягона йўл” ташаббусида Қозоғистон муҳим ўрин тутади. Шунинг учун ҳам фаолиятни кенгайтириш ниятидамиз.\nҚозоғистон ва ХитойЯгона белбоғягона йўлчегараолди ҳудуд\nЎсимлик мойи экспорт ҳажми ошди


ИЗЛАГАН ИМКОН ТОПАДИ - Ўзбекистон овози газетаси\nМарям НИЁЗОВА, Каттақўрғон туманидаги «Кумуш тола» хусусий корхонаси раҳбари, халқ депутатлари Самарқанд вилоят Кенгашидаги ЎзХДП гуруҳи аъзоси:\n— Юртбошимизнинг халқимизга Янги йил табригини оила аъзоларим даврасида эшитдим. Унда айтилган ҳар бир фикр, келтирилган рақамлардан кўнглим тоғдек кўтарилди.\nМен юртимизда эркин фаолият кўрсатаётган мулкдорлардан бириман. «Кумуш тола» деб номлаган хусусий корхонам фаолияти йил сайин кенгайиб, ишлаб чиқариш кўлами ошиб боряпти. Айни пайтда 60 нафар киши доимий иш билан таъминланди. Уларнинг аксарияти касб-ҳунар коллежини битирган ғайратли ёшлар.\nПрезидентимизнинг «Кеча ким эдигу бугун ким бўлдик?» деган ажойиб фикрларида чуқур маъно бор. Бу ҳикматли сўзларнинг исботини ўз ҳаётим, тадбиркорлик фаолиятимдан топгандек бўламан.\nТўғри-да, кечаги кунимиз билан бугунги кунимиз ўртасида ер билан осмонча фарқ бор. Ўз ҳаракатим, ўз маблағим, ўз хоҳишим билан корхонам янгиланди, кенгайди, иш ўринлари кўпайди, экспорт қилишни ҳам ўргандик. Масалан, 2015 йил ҳосили ҳисобидан хорижлик ҳамкорларга 152 минг АҚШ доллари миқдорида ипак толаси экспорт қилинди. Яқинда 17 километрга яқин янги газ қувури тортиб, ишлаб чиқариш кўламини янада яхшиладик. Бўш биноларни сотиб олиб, маҳсулот турини кўпайтиришга, қўшимча иш ўринлари ташкил этишга эришдик. Кўнглимга келган гапни айтай, бугун юртимизда излаган имкон топади. Астойдил интилган одамнинг иши, албатта, юришади.\nДавлатимиз раҳбари табрикда иқтисодиётимизнинг етакчи соҳа ва тармоқлари жадал тараққий топаётгани, кичик бизнес ва хусусий тадбиркорликка кенг йўл очиб берилаётгани, мамлакатимизда ишлаб чиқарилаётган маҳсулотларнинг жаҳон бозорида рақобатбардошлиги ошиб бораётгани ҳақида алоҳида сўз юритди. Бизнинг корхонада ҳам сифатли, рақобатдош, экспортбоп маҳсулот ишлаб чиқарилмоқда. Насиб этса, 2016 йил янги лойиҳаларни амалга оширишни ният қилиб турибмиз.\nДепутатлик фаолиятимизда ижтимоий ҳимоя масалаларига алоҳида эътибор қаратяпмиз. 2016 йилни ўзига хос режа ва мақсадлар билан қаршиладик. Соғлом она ва бола йилида зиммамизда масъулиятли вазифалар турибди. Боиси Ўзбекистон ХДП Ҳаракат дастурида соғлиқни сақлаш тизимини янада такомиллаштириш, тиббий хизмат кўрсатиш сифатини ошириш, аҳолининг тиббий маданиятини юксалтириш ва соғлом турмуш тарзини тарғиб қилиш борасида устувор масалалар белгиланган. Демак, дастур ижросини таъминлаш, электорат манфаатларини ҳимоя қилиш масалаларида фаоллик кўрсатишимиз зарур.


Ижтимоий тармоқлардаги салбий фикрлар ва антиреклама билан курашиш услублари | NORMA.UZ\nИжтимоий тармоқлардаги салбий фикрлар ва антиреклама билан курашиш услублари\nТер тўкиб, меҳнат қиласан, каттами-кичикми – ўз бизнесингни барпо этасан. Бирдан қалбингнинг бир қисми, жигарбандингдек бўлиб қолган ишингнинг бошига ижтимоий тармоқлар ёки сайт фойдаланувчиларининг салбий фикрлари ёмғирдек ёғила бошлайди.\nШундай хабарларга қандай жавоб қайтариш керак? Яна у шундай жавоб бўлсинки, маломат тоши ёғдиришга муаллиф қайта қўл урмасин.\nАввало, ишни тартибга солишдан бошлаш зарур. Сиз таклиф этаётган хизмат ёки маҳсулот қанчалик сифатли, рисоладагидек хизмат кўрсатаяпсизми? Ходимларингизни бир кузатинг: мижозларнинг кўнглини олишга интилишяптими? Агар Сиз томонингиздан ҳеч қандай камчилик ва муаммо топилмаса, келинг, тармоқларда учраётган салбий муносабат турларини кўриб чиқамиз ва улар билан курашиш йўлларини ўрганамиз.\nСалбий фикрларни ким ёзади?\nУлар асосан 3 гуруҳга бўлинади:\nСобиқ ва норози ходимларингиз (ходимингиз бўлишга уринган, аммо бунинг уддасидан чиқа олмаганлар);\nСалбий фикрни ўчириш керакми?\nКўпчилик салбий фикрларни гуруҳлар, сайтлар, форумлардан шунчаки ўчириб юбориш керак деб ҳисоблайди. Аммо бу самарасиз, ҳатто хавфли чора саналади. Салбий муносабати ўчириб юборилган мижознинг қай аҳволга тушишини бир тасаввур қилиб кўринг. Бу худди уч бошли аждарҳо билан курашишдек гап – бир бошини олиб ташласангиз, бошқалари ҳамла қилади. Фиғони фалакка кўтарилган мижоз муносабати ўчирилгани ҳақида оламга жар солади, қарабсизки, Сизни ёлғончиликда ёки нопрофессионал ёндашувда айблашади.\nагрессив муносабат билдириш, муаллифни ҳақорат қилиш ёки ерга уриш (бу билан аҳволни янада оғирлаштирасиз);\nҳақиқатда содир бўлган ишларни инкор қилиш;\nписанд қилмаслик, вазиятни ўзбўларчиликка ташлаб қўйиш (салбий интернетда ёруғлик тезлигида тарқалиб кетиши ва имижингизга зарба бериши ҳеч гап эмас).\nИЖТИМОИЙ ТАРМОҚЛАРДАГИ САЛБИЙ МУНОСАБАТ ТУРЛАРИ\nТабиий салбий муносабат\nБу энг кенг тарқалган тури. Мижоз дўконингиздан бирор нарса харид қилди ёки хизматингиздан фойдаланди, кўнгли тўлмаганлиги сабабли интернетда устингиздан арз қилаяпти. Бундай вазият юзага келганда:\nмуаммонинг тагига етиш;\nуни ҳал қилиш;\nузр сўраш ва муаммо ечимининг ижобий натижаси ҳақида эълон қилиш.\nТабиий салбий муносабат даражасига қараб «конструктив» ва «импульсив» турларга ҳам ажратиш мумкин.\nКонструктив салбий муносабат\nМижоз ҳақиқатан ҳам мавжуд бўлган муаммоларни танқид қилади ёки уларнинг устидан арз қилади (бунда у салбий жиҳатларни бўрттириб юбориши ҳам мумкин). Бу вазиятда фойдаланувчининг мақсади — компаниядан “акс-садо” чиқишини кутиш, хайрихоҳлик билдиришларига умид қилиш.\nБундай салбий муносабат – компаниянгиз учун жуда керакли ва қимматли, чунки у нафақат мижозларингизни қайтариш ва ушлаб қолишга, балки мижозлар билан ишлашда йўл қўяётган камчиликларингизни аниқлашга хизмат қилади.\nИмпульсив салбий муносабат\nБунда муаллиф шунчаки ўз ҳиссиётларини ташқарига чиқариб юборишга интилади. Яъни, аксарият ҳолларда айб компанияда бўлмайди. Шунчаки фойдаланувчи хотини (эри, қайнонаси ва ҳ.к.) билан жанжаллашган бўлиши, янгилигингизга эса бемаврид кўзи тушиб қолган бўлиши мумкин ва жаҳл устида Сизга нисбатан фикр билдирган.\nБундай вазиятда эътибор бермаслик ёки дарров эмас, бироз вақт ўтганидан кейин жавоб бериш зарур. Жавобингиз ўша кишига эмас, балки оммага мўлжалланган бўлади.\nБу интернетдаги салбий муносабатнинг алоҳида тури. Унинг мақсади – “ўзини кўрсатиш”, бунда компаниянгиз эришган ютуқлар ёки йўл қўйган хатоларининг мутлақо аҳамияти бўлмайди. Тролль — бу рақиб ҳиссиётлари ва унинг “акс-садоси”дан озуқа олувчи иғвогар ва фитначи.\nЖавоб бериш керакми ёки йўқ?\nКўпчиликинг фикрича, троллингга жавоб қайтариш ноўрин, чунки унинг мақсади маънисиз тортишувни юзага келтириш. Аксарият ҳолларда шу тўғри тактика. Аммо жавоб қайтаришга аҳд қилганлар, кўплаб инсонлар уни ўқишини ёдидан чиқармаслиги керак. Сирасини айтганда жавоб тролль учун эмас, балки уни ўқийдиганларга мўлжалланган бўлади. Троллга жавоб берар экансиз хотиржамлик ва ўзингизга бўлган ишончингизни сақлаб қолинг. Тролль Сиздан кутаётган ҳиссиётларни ошкор этманг, булар: агрессия, қўрқув, ожизлик кабилар бўлиши мумкин. Чунки бу ҳиссиётлар сизни “қармоққа тушириш” ва обрўйингизни янада тушириш учун ажойиб имконият ролини ўташи ҳеч гап эмас.\nМахсус уюштирилган салбий муносабат (рақибларнинг “қора пиари”)\nМақсадли салбий муносабат устида иш олиб бориш анча мураккаб. Бунинг сабаби у рақиблар ёки сизни хуш кўрмайдиганлар томонидан махсус тайёрланади. Салбий фикрлар компаниянгиз обрў-эътиборига путур етказиш мақсадида ёзилади.\nҚандай фарқлаш мумкин\nАсосан уч йўл билан:\nДалилларни текшириш – хизмат кўрсатиш санаси ва жойига аниқлик киритиш, шундай ҳолат ҳақиқатан ҳам рўй берганини аниқлаш (Одатда қора пиарчилар сизнинг ихтисослашувингизни яхши билишмайди ва уларнинг ёлғон гапираётганини аниқлаш қийинчилик туғдирмайди).\nАксарият ҳолларда бир нечта аккаунтдан бир одам ёзади (максимум 2-3 киши):\nСемантик таҳлил - ёзиш услуби, грамматика, кўп қўлланиладиган сўзлар, иборалар буни аниқлашга ёрдам беради.\nМаркетинг таҳлили - айни салбий фикрларнинг турли ресурсларда пайдо бўлишига эътибор қаратинг – улар кичик вақт оралиғида пайдо бўлади. Бундан ташқари, қора пиарчилар ўзи ҳақидаги маълумотлари кам ва яқиндагина рўйхатдан ўтган фойдаланувчилар номидан ёзишади.\nМасала қандай ҳал қилинади?\nОдатда муаллифни фош этиш учун майда тафсилотларга аниқлик киритиш учун саволлар бериш кифоя. Масалан, “кўнгли тўлмаган” мижоз сизнинг тамаддихонангизда тушлик қилгани, егуликлар эскилиги, гўшти қотиб пишгани, чой ҳам жуда бемазалигини ёзиб қолди. Сиз унга жавобан, айнан қаерда ўтиргани (сана, жой), айнан қандай егуликларга буюртма берганини сўранг ва боғланиш учун маълумотлар қолдиришини илтимос қилинг. Қора пиарчи билан мулоқот ана шу босқичда тугаши эҳтимоли катта, чунки улар афсонани мукаммал тўқиб ўтиришмайди. Мужмал жавоб бериши ёки аллақандай сабаблар туфайли тафсилотлар билан ўртоқлаша олмаслигини билдириш мумкин. Бундай вазиятда обрўни қайта тиклаш мақсадида гуруҳдаги фикрлар лидерлари, обрўли иштирокчиларини жалб этиш мумкин.\nСалбий фикрлар профилактикаси\nҲимоянинг энг яхши усули – бу ҳужум! Компаниянгиз бошига салбий фикрлар ёмғири ёғишини истамасангиз, унга сабаб бўладиган омилларни бартараф этишингиз керак бўлади.\nДоимий мониторинг - бунинг учун IQBuzz сингари сервислардан фойдаланиш (Бизнесни ривожлантириш учун мўлжалланган сервислар ҳақида бу ерда ўқинг) ёки ижтимоий тармоқлардаги излаш хизмати орқали ишни юритиш мумкин).\nАудиториянинг меҳрини қозонишга интилинг. Ўзи ҳақидаги маълумотлар, ахборотларни тарқатишни унча хушламайдиган брендлар салбий фикрлар ҳужумига энг кўп учрайди. Агар фойдаланувчиларнинг компанияга хайрихоҳлиги шаклланиб бўлган бўлса, фойдаланувчилар салбий фикрга кўпам эътибор беришмайди.\nФикрлар етакчилари гуруҳини яратишга киришган маъқул, улар бренднинг ўзига хос “адвокатлари” ролини ўташади. Ахборот урушлари вақтида ўзингиз шакллантирган “оқловчилар” сизга қўл келиши тайин.\nСалбий фикрлар билан курашишда қўлланиладиган бир қанча лингвистик ва психологик тавсиялар мавжуд:\n«Аммо, Лекин, Бироқ» — мижознинг ҳақ экани тан олиниб, узр сўралгандан кейин уларни ишлатиш тавсия этилмайди, чунки бундай сўзлар билан аввалги фикр инкор қиланади.\nМижоз – ҳар доим ҳақ тамойилини ёддан чиқармаслик зарур. Биринчи навбатда ўз фикрига эга бўлгани сабабли ҳам у ҳақ. Агар унинг фикрига қўшилмасангиз, бу фақат унинг фикри эканига шаъма қилган маъқул. «Хизмат кўрсатиш жуда ёмон аҳволда!» — «Хизматларимизнинг айнан қайси жиҳатидан кўнглингиз тўлмади?».\nМижоз билан мулоқот чоғида унинг салбий муносабати даражасини бироз тушириш мумкин.\nЖуда узоқ хизмат кўрсатилгани учун узр сўрагандан кўра, тез хизмат кўрсата олмаганингиз учун узр сўраганингиз афзалроқ. Бу вариант “енгилроқ” эшитилади;\nМунозара вақтида ўзингиз ҳам муаммонинг “ичига” кириб кетманг. Ечим излашга интилинг. Мижозни ҳам айбдорларни излашдан кўра, асл мақсадга ўтишига туртки беринг;\nМижознинг салбий фикри учун жавобгарликни “қоғозга ўраб” унинг ўзига юклаш мумкин. Масалан: «Мижозларни хафа қилиш яхши эмас» — «Хафа бўлганингиздан жуда афсусдамиз»;\nЖавобни ҳар доим кўтаринки кайфиятда якунлашга урининг. Орада унга ёққан жиҳат ҳақида айтиб ўтинг (агар бу ҳақда унинг постида ёзилган бўлса, албатта). «Бизнинг кофе сизга ёққанидан хурсандмиз». Мижознинг келажагига «қўшилиб олинг» - «Кейинги сафар албатта Сизга ёқади деган умиддамиз». Жуда бўлмаганда мижозни фикри учун миннатдорлик билдиринг.\nБаъзи вазиятларда оффлайн ҳал этиш талаб қилинади. Чунки юзма-юз гаплашганда масалани ҳал этиш ва ечим топиш осонроқ кечади.\nБиз эса мижозларингиз доим Сиздан мамнун бўлишлари ва обрў-эътиборингизга ҳеч қачон путур етмаслигини тилаб қоламиз.


1 декабрь: қонунчиликдаги асосий ўзгартиришлар | NORMA.UZ\nҚурилиш, божхона назорати, ташқи реклама, меҳнат миграцияси ва бошқа соҳаларда 2018 йилнинг 1 декабридан бошлаб амал қилувчи асосий ҳуқуқий янгиликлар жамланмасини эътиборингизга ҳавола этамиз.\nБожхона назорати учун – янги йўлаклар\nМамлакатимизда хавфларни автоматлаштирилган бошқариш тизими жорий этилмоқда. 1 декабрдан бошлаб унинг доирасида «сариқ» ва «қизил» йўлаклар амал қила бошлайди. Биринчиси орқали хавф даражаси ўрта кўрсаткичга эга товар ва транспорт воситаларига нисбатан божхона декларацияси, ҳужжатлар ва маълумотлар текширилади. Иккинчиси эса хавф даражаси юқори кўрсаткичга эга объектлар учун мўлжалланган.\nҲозирча йўлаклар мос равишда 70% / 30% нисбатда товар ва транспорт воситаларининг хавф профиллари ёки тасодифий танлаш асосида қўлланилади. Бироқ бунгача амал қилган иккита йўлакли тизимдан фарқли равишда, янгисида тўртта йўлак мавжуд бўлиши назарда тутилган: 2019 йил март ойида «яшил» ва «кўк» йўлаклар ҳам амалга киритилади. Батафсил ахборот – бу ерда.\nБиринчидан, энди тўғридан-тўғри инвестициялар, ш.ж. хорижий инвестициялар ҳисобига молиялаштириладиган объектлардан ташқари, барча объектлар қурилиш лойиҳаларининг смета қисми мажбурий экспертизадан ўтказилади. Янгиликнинг моҳияти ва оқибатлари ҳақида илгари ёзган эдик.\nИккинчидан, қурилиши тугалланган объектларни фойдаланишга қабул қилиш тартиби модернизацияланмоқда. Энди у қурилиш соҳасидаги назорат инспекцияси, кадастр органлари, буюртмачи ва пудратчи (бош пудратчи) вакиллари иштирокида амалга оширилади. Бу жараённи тезлаштириш имконини беради, сабаби илгари у 2 босқичда янада кенг таркибдаги қабул комиссиялари томонидан ўтказилган. Янги тартиб давлат харидлари субъектлари маблағлари ҳисобига молиялаштириладиган объектларга нисбатан татбиқ этилмайди.\nУчинчидан, лойиҳалар «fast-track» усули билан фойдаланишга тайёр ҳолда (Engineering Procurement Construction) амалга оширилиши мумкин. Бу бир вақтнинг ўзида лойиҳалаштириш, харид қилиш ва қурилиш ишлари бажарилишини англатади. Бу ҳолда пудрат ва лойиҳа ташкилотлари консорциум ташкил этадилар. Консорциум иштирокчилари зиммасига лойиҳани сифатли ва ўз вақтида амалга ошириш учун солидар жавобгарлик юклатилади.\nЧет эллик мутахассисларга – «яшил чироқ»\nЮқори малакали ва малакали чет эллик мутахассисларни (мезонларга қаранг) жалб қиладиган маҳаллий иш берувчиларнинг улар учун рухсатнома (хорижий ишчи кучини жалб қилишга, таҳр.) расмийлаштиришлари керак бўлмайди.\nБундан ташқари, ушбу мутахассислар Ўзбекистонда меҳнат фаолиятини амалга ошириш ҳуқуқини берувчи тасдиқномаларни расмийлаштириш ва узайтириш учун йиғимни пасайтирилган тарифларда – тегишинча, 1 ЭКИҲ ва 2 ЭКИҲ миқдорида тўлайдилар (умумбелгиланган 10 ЭКИҲ ўрнига).\n8 500 ЭКИҲдан кам бўлмаган (материал эълон қилинган санада – 1 723,2 млн сўмдан ортиқ) миқдорда жамиятларнинг акциялари ва улушларини сотиб олиш, шунингдек хорижий корхона ташкил этиш шаклида республикага инвестиция киритган чет эл фуқаролари ҳеч қандай рухсат берувчи тартиб-таомилларни ўтмаган ҳолда мазкур ташкилотнинг исталган лавозимида ишлашлари мумкин.\nТиббиёт ходимларининг иш ҳақи «ўсди»\nДавлат раҳбарининг ноябрдаги қарорига мувофиқ, 1 декабрдан давлат тиббиёт муассасалари тиббиёт ва фармацевтика ходимларининг иш ҳақи 20%га оширилди. Бироқ бу биринчи босқич холос, кейинги индексация келаси йил 1 апрелда амалга оширилади ва 15%ни ташкил этади.\nТиббиёт ходимлари ва фармацевтлар меҳнатига ҳақ тўлаш тизимини умуман қайта кўриб чиқмоқчилар. Унга асос бўладиган базавий принциплар – бу ерда.\n2019 йил январь ойининг биринчи ярмида «Электрон жиноий-ҳуқуқий статистика» ягона ахборот тизими пилот режимида ишга туширилади. Унда жиноят ишлари, терговга қадар текширув материаллари, суд муҳокамаси ҳамда суд қарорлари ижросининг натижалари, шунингдек айбланувчи ва жабрланувчи сифатида жалб этилган шахслар бўйича маълумотлар жамланади.\n1 декабрдан бошлаб жиноятлар, уларни содир этган шахслар ва жиноят ишлари ҳаракатланишининг ягона ҳисобини юритиш вазифаси прокуратура органларига топширилади. Шу муносабат билан ИИВ тузилмасидаги Ахборот маркази тугатилади. Мазкур орган, масалан, судланганлик ҳақидаги маълумотномаларни берар эди. Энди бу ҳам прокуратуранинг функциясига кирадиган кўринади. Эслатиб ўтамиз, маълумотномани олиш учун аризани электрон кўринишда тақдим этиш мумкин. Маълумотномани бериш тартиб-таомили бу ерда батафсил баён этилган.\nТашқи реклама қандай жойлаштирилади\nЭнди ташқи реклама объектларини (конструкцияларини) жойлаштириш ҳуқуқини фақат электрон аукционлар натижаларига кўра олиш мумкин. Бунда қуйидагиларни тўлаш керак бўлади:\nобъектни ёки конструкцияни жойлаштириш ҳуқуқини олиш учун – ҳақ савдолар якунларига кўра аниқланади;\nташқи рекламани жойлаштириш ҳуқуқи учун – йиғим, унинг миқдорини ҳокимликлар белгилайди.\nҲавола орқали ўтиб, ташқи реклама соҳасидаги янгиликлар билан батафсил танишишингиз мумкин.\nМонополияга қарши органнинг олдиндан розилигини Давлат хизматлари марказида олиш мумкин\nХўжалик юритувчи субъектлар қўшиб юборилганда, қўшиб олинганда ва устав фондидаги акцияларни (улушларни) олиш бўйича битимлар амалга оширилганда бир қатор ҳолларда монополияга қарши органнинг олдиндан розилик бериши талаб этилади («Рақобат тўғрисида»ги Қонуннинг 16–18-моддаларига қаранг).\nУни олиш учун тегишли ҳужжатлар пакетини тақдим этиш зарур. Илгари у бевосита монополияга қарши органга тақдим этилган. 1 декабрдан бошлаб буни Давлат хизматлари марказлари орқали амалга ошириш мумкин (9.01.2018 йилдаги ЎРҚ–459-сон Қонуннинг 23-моддаси 7-банди 4-хатбошиси, 27-моддаси 3-хатбошиси; 23.07.2018 йилдаги ЎРҚ–486-сон Қонуннинг 29-моддасига қаранг).


Туркия Президенти Эрдўған ақлдан озмоқда, унга қарши чиқаётганлар ҳам бор. Шавкат Мирзиё қайси тарафда? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n08:13 - Туркия Президенти Эрдўған ақлдан озмоқда, унга қарши чиқаётганлар ҳам бор. Шавкат Мирзиё қайси тарафда?\nТуркия Президанти Ражаб Эрдўған ақлдан озмоқда дейишнинг ўзи ақлсизлик бўлса керак, чунки фанатик мусулмонларнинг ҳаммаси аллақачон ақлдан озиб бўлган. Эрдўған ўшалардан биттаси, холос. Айнан шуни ҳаммадан аввал тушуниб етган “Ҳаракат” Агентлиги йиллардан бери Ислом дунёси жаҳоннинг энг қашшоқ ва қолоқ қисми эканлиги, мусулмонлар сўнги асрларда биронта ҳам янгилик яратолмасдан яҳудиллар ва насронийлар яратган замонавий дунёда хизматколр бўлиб қолишгани, Ислом динида фундаментал ислоҳотлар ўзтказилмаса, аҳвол ўзгармаслигини урғуламоқда.\nБундан ҳам қизиғи, шу йилнинг 10-11 сентябрь кунлари Қозоғистон пойтахти Остонада ўтказилган Ислом Ҳамкорлик Ташкилотининг саммити тарафидан қабул қилинган Декларацияда “жамиятимизнинг (табиий, гап Ислом жамияти ҳақида кетмоқда – “Ҳаракат”) ҳаддан ташқари қашшоқлигини, ақл-идрокимизнинг қашшоқлиги ҳам шунинг ичида, таг-туги билан тугатиш” кераклиги айтилди. Яъни, Остонада қабул қилинган ҳужжатда “Ҳаракат”нинг Ислом дунгёсига бериб келаётган баҳоси тўла қўллаб-қувватланади.\nХўш, энди Ислом дунёси бу қолоқлик ва қашшоқликдан чиқиш устида ишлайдими? Ҳозирча, шундай бўлишини кўрсатадиган битта ҳам мисол йўқ. Наҳотки, Ўзбекистон Президенти Шавкат Мирзиё яратмоқчи бўлган Ислом цвилизацияси музейида улуғ олимимиз Мирзи Улуғбек Ислом уламолари тарафидан ўлдиртирилгани ва у яратган дунёнинг иккинчи расадхонаси бутунлай бузиб ташлангани, унинг борлиги ҳам миллатнинг хотирасидан ўчирилгани ва Ўзбекнинг бугунги ҳолга келишига замин яратилгани кўрсатилади? У ҳолда, ўрислар Самарқандни босиб олгандан кейин бу ерга келган ўрис археологи Вяткин 18 ми ёки 28 йил қидириб, Улуғбек расадхонасининг қолдиқларини топиб бергани ҳам музейда ўз аксини топадими? Шундай қилинса, бундай музей Ислом цвилизациясининг эмас, Ислом дини ўлим йўлида эканлигини кўрсатиш музейи бўладику!\nҲа, айтгандай, Ражаб Эрдўғон ҳам тинч ўтираётгани йўқ, жон-жаҳди билан Ислом дунёсини бугунгидан ҳам баттар аҳволга солиш ниятида енгини шимариб иш қилмоқда. Шу кунларда, табиий, Эрдўғоннинг топшириғи билан, бу мамлакатда эркак ва аёлларнинг уйланишини расмийлаштиришни давлат қўлидан олиб, муфтийликларга бериш ҳақида ҳақида гўёки бахслар бўлмоқда. Афтидан, бундай қилиш ҳақида Эрдўғон ва унинг исломчилар ҳокимияти қарорга келиб бўлган, ҳозир оммани бунга тайёрлаш учун ҳаракатлар қилинмоқда. Яъни, бу ҳақдаги қонун лойиҳаси аллақачон тайёрлаб бўлинган ва яқинда қабул қилинади.\nЗамонавий давлатчилик тарафдори бўлганлар бунга қаршилик кўрсатаётганларини ҳам айтиш керак. Масалан, “Жумҳурият” газетасининг кеча тарқатган хабарига кўра, Туркия хотин-қизлар жамияти Истанбул, Анқара ва Трабзон шаҳарларида “Муфтийлик қонуни қайтариб олинсин” каби шиорлар билан митинг-намойишлар ўтказибди. Расмда шундай митинглардан бирини кўриб турибсиз.\nФикримизча, Турк Дунёси давлатларининг раҳбарлари, Шавкат Мирзиё каби Эрдўғонга ёқадиган ишлар қилиш ўрнига, Эрдўғонни Туркияни исломлаштириш йўлидан қайтаришга ҳаракат қилишлари керак. Акс ҳолда, Турк Дунёси тушунчаси, энг камида, ҳозирги авлод учун, ўлади.


Биз бир нарсани тўғри тушунишимиз керак: битта ишсиз одам ўнта муаммо дегани. Бу муаммолар ишсиз одамнинг ўзига, оиласи ва маҳалласига, жамиятга келтирадиган зарарини ҳисобласак, масаланинг нақадар жиддий экани янада ойдинлашади», — деди давлат раҳбари.\nПрезидентга кўра, бу йил қабул қилинган «Ҳар бир оила — тадбиркор» ҳамда «Ёшлар — келажагимиз» дастурлари доирасида сезиларли ишлар амалга оширилмоқда. Аҳоли, айниқса, ёшларнинг тадбиркорлик ташаббусларини қўллаб-қувватлаш, уларга ўз бизнесини йўлга қўйиши учун катта имтиёзлар берилди. Келгуси йилда ҳам ушбу дастурлар ижроси қатъий назоратга олиниб, ҳар томонлама қўллаб-қувватланади.\nКиритилди: 14:00 08.12.2018. Ўқилди: 584 марта. Фикрлар сони: 0 та.


Нега хорижий ва миллий экспертлар Ўзбекистон эркин иқтисодий зоналари фаолиятидан мамнун эмас? - Халқ сўзи\n12:06 13 Ноябрь 2018 Иқтисодиёт\nЛойиҳа доирасида экспертлар билан 2018 йилнинг сентябр ва октябр ойлари давомида ЭИЗларнинг фаолияти ва мавжуд муаммолари, шунингдек, минтақа ва бутун мамлакатда ижтимоий-иқтисодий ва экологик муаммолар ечимига ЭИЗ таъсири масалалари ўрганилди.\nАниқланган муаммо ва камчиликлар ҳақида 2018 йилнинг 12 ноябрь куни “Тараққиёт стратегияси” марказида “Ўзбекистонда эркин иқтисодий зоналарнинг самарадорлигини баҳолаш: қонунчилик, инвестициялар, иқтисодий, ижтимоий ва экологик жиҳатлари” мавзусида давра суҳбатида маълумот берилди. Бу ҳақда Spot.uz ёзмоқда.\nҚандай муаммо ва камчиликлар аниқланди:\nишга кириш визаларини олиш (Ўзбекистон Республикасида хорижий фуқаролар ишга жойлашиши учун рухсат берадиган) ноқулай деб ҳисобланади;\nинвесторлар узоқ чўзиладиган бюрократик жараёнлар ва давлат идоралари томонидан уларнинг мурожаатлари ниҳоятда узоқ муддатда кўриб чиқилишидан шикоят қилишади. Давлат экология қўмитасининг хулосасини олиш, қурилишга рухсат бериш ва муҳандислик-коммуникацион тармоққа уланиш тўғрисидаги қарор бир неча ойга чўзилиб кетади. Худди шу хизматлар мурожаатни бир эътироз асосида рад этиши ва бир неча бор қайта кўриб чиқиш учун юборишлари мумкин;\nЭИЗ иштирокчилари керакли миқдорда хомашё ресурслари сотиб олишда жиддий қийинчиликларга дуч келишмоқда, улар Республика товар-хомашё биржаси орқали реализация қилинади;\nЭИЗ ни бошқариш давлат марказий органлари:\nЭИЗни ўрта муддатли ва узоқ муддатли ривожланиш стратегиясининг ва ЭИЗ ташкил этиш ва ишини йўлга қўйиш бўйича дирекция ва маҳаллий ҳокимият органларининг фаолиятини баҳолаш ва рағбатлантириш тизими йўқлиги;\nИқтисодиёт ва Давлат инвестиция қўмитаси вазифалари бир-бирини такрорлаши, ЭИЗни бошқариш ва мувофиқлаштириш ваколатларини ҳаддан ташқари марказлаштириш. Бундан ташқари, ЭИЗ дирекцияси томонидан қабул қилинган ягона ҳисобот шакллари мавжуд эмас;\n5 миллион $ дан ортиқ инвестиция лойиҳаларини мувофиқлаштириш вазирликлар ва идоралар, шунингдек, Республика кенгаши даражасида чўзилади;\nМаҳаллий аҳоли ЭИЗ фаолияти натижасида турмуш шароитида (даромадлар, атроф-муҳитни яхшилаш, иш иқлимини яхшилаш) муҳим яхшиланишларни кўрмаяпти.\nШунингдек, инвесторлар, давлат компаниялари томонидан кўрсатиладиган хизматлар нархлари (“Ўзбекистон ҳаво йўллари“ ва “Ўзбекистон темир йўллари“)ни одатда жуда юқори деб ҳисоблашади. Масалан, битта 40 футлик контейнерни Навоий шаҳридаги “Тинчлик” станциясидан “Навоий” ЭИЗга қадар (25 км) транспорт воситасида ташиш 500 $га айланади.


Янги таҳрирдаги қонун кенг тарғиб қилинмоқда\nИчки ишлар вазирлиги Академиясида Ўзбекистон Республикасининг янги таҳрирдаги “Одам савдосига қарши курашиш тўғрисида”ги қонуни тарғиботига бағишланган давра суҳбати ўтказилди.\nТерроризм ва одам савдосига қарши курашиш кафедраси ташаббуси билан ташкил этилган тадбирда соҳа мутахассислари, профессор-ўқитувчилар, Раҳбар кадрларни тайёрлаш факультети тингловчилари ҳамда кундузги таълим курсантлари иштирок этди.\nАйтиш керакки, давра суҳбати Олий Мажлис Сенатининг Одам савдосига ва мажбурий меҳнатга қарши курашиш миллий комиссияси йиғилишининг 2020 йил 13 августдаги 7-сонли баённомасининг тегишли бандлари ижроси ҳамда Ўзбекистон Республикаси Ички ишлар вазирлиги, бошқа манфаатдор ташкилотлар томонидан ушбу қонуннинг моҳияти ва аҳамиятини аҳоли ўртасида тушунтирилишини таъминлаш мақсадида ташкил этилди. Унда сўзга чиққанлар сўнгги йилларда уюшган жиноятчилик, терроризм, экстремизм, коррупция жиноятлари қатори, одам савдоси ҳам жамият ҳаёти учун катта таҳдид солаётганини таъкидлаб ўтишди.\nЯнги таҳрирдаги қонуннинг қабул қилингани одам савдосига қарши курашиш самарадорлигини ошириб, соҳанинг ҳуқуқий асосларини мустаҳкамлашга хизмат қилади. Қонунчиликда ваколатли органлар ҳамда нодавлат нотижорат ташкилотлар фаолиятининг ҳамкорлигини кучайтириш орқали одам савдоси ва мажбурий меҳнатга қарши курашиш борасида аниқ вазифалар келтирилган. Одам савдосидан жабрланганларни ижтимоий реабилитация қилиш, мослашувини таъминлаш, идентификациялаш ҳамда уларни қайта йўналтириш борасида тегишли чора-тадбирларнинг белгилангани фуқароларнинг қонуний ҳуқуқ ва манфаатларини ҳимоя қилишга хизмат қилади.\nДавра суҳбатида янги таҳрирдаги қонуннинг мазмун-моҳияти ҳақида батафсил тушунча берилиб, истиқболдаги вазифалар юзасидан фикр-мулоҳазалар билдирилди.


Ҳабиб Нурмагомедовнинг менежери у яна жангга қайтиши мумкинлигига ишора қилди - Namanganliklar.uz\nҲабиб Нурмагомедовнинг менежери у яна жангга қайтиши мумкинлигига ишора қилди\nЙенгил вазнда UFC чемпиони Ҳабиб Нурмагомедовнинг менежери Aли Aбдулазиз твиттерда Ҳабибнинг яна жангга қайтишига ишора қилиб ўтди.\n«30-0», — деб ёзди твиттерда Aли Aбдулазиз. Маълумки, Ҳабиб Жастин Гейтжини мағлубиятга учратиб, ғалабалар сонини 29тага йетказиб олган. Чемпионнинг фаолиятида бирорта ҳам мағлубият йўқ. Aммо Ҳабиб Гейтжига қарши жангдан кейин фаолиятини тугатганини еълон қилганди.\nКўпчилик, Нурмагомедов яна жангга қайтиб, кўрсаткичларини 30-0 қилишига умид билдирмоқда. Aввалроқ, UFC президенти Дана Уайт Ҳабиб қайтиши ва UFCдаги 30-ғалабасини қўлга киритиши мумкинлигини маълум қилганди.\nВоқеалар қандай ривожланишини вақт кўрсатади.\nЭркак бегона аёлларга тан жарохати етказди\nЎзбекистонда нега электр энергиясида узилишлар кузатилмоқда?


Fiat Chrysler ва Peugeot автокомпаниялари бирлашди\n21:53 / 18.01.2021\nИталия-АҚШ автоконцерни Fiat Chrysler Automobiles NV (FCA) ҳамда Peugeot ва Citroen автомобилларини ишлаб чиқарувчи PSA Group француз компанияси бирлашиш бўйича битимни ёпишди. Натижада дунёдаги энг йирик автомобил компанияларидан бири Stellantis NV вужудга келди.\nЯнги компаниянинг акциялари Париж ва Миланда 18 январдан, Ню-Йоркда 19 январдан бошлаб сотилади.\n2019 йил маълумотларига кўра, компания дунёда савдо ҳажми бўйича 3-рақамли компания ҳисобланади. Айни вақтда FCA ва PSA’нинг умумий капиталлашуви 51 млрд доллардан кўпроқни ташкил қилади.\nИкки компания 2019 йил декабрда бирлашишга келишиб олган. 2020 йил сентябрда компаниялар пандемия сабабли вазият ўзгаргани учун бирлашиш шартига ўзгартиришлар киритишган. 2021 йил январида эса икки компания акциядорлари бирлашувни маъқуллашган.\nЯнги компанияга PSA бош директори Карлос Таварес раҳбарлик қилади. Унинг асосий вазифаларидан бири дунёда 50тага яқин заводга эга икки компаниянинг ишлаб чиқариш қувватларини бирлаштириш ҳисобланади.\nБундан ташқари, Таварес янги компаниянинг Хитойдаги позицияларини мустаҳкамлаш ва Fiat Chrysler’нинг Европадаги операциялари зиёнлилиги муаммосини ҳал қилиши керак бўлади. 2020 йилда FCA ва PSA’нинг Хитой автомобил бозоридаги умумий улуши 1 фоиздан камроқни ташкил қилган.\nStellantis’да бирлашув натижасида тежалган маблағларнинг катта қисмини янги технологияларга йўналтириш режалаштирилмоқда. Тежаладиган маблағлар йилига 56 млрд долларни ташкил қилиши кутилмоқда. Бироқ бундан аввал компания брендлардан воз кечмай ва заводларни ёпмай, ишлаб чиқариш операциялари такрорланиши ва моделлар қатори муаммосини ҳал қилиши лозим бўлади. Таҳлилчиларнинг фикрича, ушбу вазифанинг уддасидан чиқиш пандемия ортида талаб сусайган шароитда осон бўлмайди.\n20:24 / 21.12.2020\nЕврокомиссия Fiat Chrysler ва Peugeot автокомпанияларининг бирлашишини маъқуллади\n20:30 / 18.12.2019\n22:19 / 31.10.2019\nFiat Chrysler ва PSA автомобилсозлик компаниялари бирлашишга келишиб олди


27 мартдаги муҳим жаҳон янгиликлари - BBC News O'zbek\n27 мартдаги муҳим жаҳон янгиликлари\nСуриянинг ўтган йил май ойида "Исломий давлат" жангари гуруҳи томонидан ишғол қилинган қадимий Палмира шаҳри Ассад ҳукумат кучлари томонидан қайтариб олинган. Охирги кунларда Россия ҳаво ҳужумлари ва шиа исёнчилари дастагида илгарилаган Сурия армияси билан жангарилар ўртасида қақшатқич жанглар шанба кечаси тун бўйи давом этган.\nПокистоннинг Лахор шаҳридаги истироҳат боғида худкуш ҳужумчи портлашидан камида 50 инсон ҳалок бўлган, ўнлаби яраланган. Қурбонларнинг аксарияти аёллар ва болалар эканлиги айтилмоқда. Гувоҳларга кўра, портлашдан кейин ҳодиса жойида ваҳима бошланган. Одамлар бир-бирини йиқитиб қоча бошлаган, болалар оёқ остида қолиб кетган. Покистонда насронийларнинг Истер байрами маросими нишонга олинган бўлиши тахмин қилинади. Ҳозирча ҳеч бир гуруҳ портлаш учун масъулиятни зиммасига олмаган.\nШарқий Нингарҳор вилоятида 50 дан кўпроқ қуроллилар урушдан воз кечиб, тинчлик жараёнига қўшилганлар. 53 кишидан иборат қуроллилардан 10 киши ўзини ИШИД аъзоси деб айтган, қолгани толиблар бўлганлар. Бу исёнчилар илгари Нингарҳор вилоятининг Низоён, Очин ва Батикут туманларида ҳукуматга қарши урушиб келганлар.\nНингарҳор расмийлари жангариларнинг қуролни ташлагани орқасидан, мазкур туманларда хавфсизлик вазияти яхши бўлишига умид билдиради.\nАҚШ жумҳурраислигига Демократик партиядан номзодликка даъвогар Берни Сандерс Хиллари Клинтон устидан Вашингтон, Аляска ва Ҳавайида ишончли ғалабани қўлга киритган.\nСандерс Аляскада 79 фоиз, Клинтон 21 фоиз овоз олганлар. Вашингтонда Сандерс 77фоиз, Клинтон 23 фоиз овоз олишга эришган. Вашингтондаги ғалаба Сандерс учун қимматли ҳисобланиб, биратўла 100 делегат овозини қўлга киритади.\nЎз тарафдорлари олдида чиқиш қилган Сандерс Демократик партиядан номзодликни қўлга киритиши мумкинлигига умид билдирган ва Республикачи Доналд Трампга муносиб рақиб бўлишини айтган. Бироқ таҳлилчиларга кўра, Сандерс бунинг учун яна кўп штатларда катта фарқ билан ғалаба қозониши керак бўлади.\nАл-Жазира халқаро ахборот телеширкати бутун дунёдан беш юз ходимини қисқартиришини эълон қилган. Уларнинг аксарияти Қатардаги штаб квартирага тегишли ходимлардир. Ширкатга кўра, жаҳонда нефт нархининг тушиши иш ўринларининг қисқартирилишининг асосий сабабидир. Бош директор вазифасини бажарувчи Мустафо Соягнинг айтишича, бундай қарор албатта оғир бўлган, бироқ ширкатнинг узоқ муддатга мўлжалланган рақобатбардошлигини таъминлаш учун шундай қарорга келишга тўғри келади.1996 йил асос солинган Ал-Жазира Қатар ҳукумати томонидан молиялаштирилиб, бутун дунёда 70 дан ортиқ бўлимларига эгадир.\nАл-Жазиранинг АҚШдаги катта маблағ сарфлаб очилган кабел ахборот телеканали шу йилнинг ўзида ёпилиши маълум қилинди. Ал-Жазира кабел телеканал учун Американинг энг яхши журналистларини ишга ёллашга миллионлаб доллар сарфлаган, бироқ янги телеканал етарли томошабинларни жалб қила олмаган.\nБрюссел аэропорти раҳбарларига кўра, ўтган ҳафта портлаш содир этилган жойда полиция текширувлари якунланган. Текширувлар аэропортнинг асосий биносида вазият барқарор эканини кўрсатади. Аэропортда вақтинчалик назоратдан ўтказиш қаторлари ўрнатиш мўлжалланмоқда.\nПапа Франциск насронийларнинг Исо Масиҳнинг тирилишини нишонлайдиган Истер байрами муносабати билан Ватиканда мурожаат қилган. Папа Авлиё Пётр майдонида йиғилганларга қарата Брюссел ҳужумлари орқасидан зулмга қарши зулм билан курашмасликка, муҳаббат қуролини ишга солишга чақирган. Папа Франциск шунингдек, Оврўпога урушлардан қочиб келган муҳожирлар тақдирига бефарқ бўлмасликка даъват этган.\nКатолик ва протестант насронийларнинг Истер байрамида инсонлар бир-бирига тортиқ қиладиган рангдор тухумлар кўплаб шаҳарларда кўчаларни, паркларни, дарахтларни безаган.


1 000 000 сўмлик чиройли рақамларни оддийси нархида олинг! - Terabayt.Uz\nЯна бир арзон «автономлик монстри» чиқди: нарх ва жиҳатлари\nSpeedtest: Ўзбекистон яна тўрт поғонага кўтарилди, мобил интернет тезлиги 64,8 фоизга ошди!\nГеймер афсонавий ўйиннинг замонавий ремейкини ясади ва бу жараённи видеода кўрсатиб берди!\nWindows 11 тезкорлигини «жонли» видеода Windows 10 билан таққослаймиз!\nАбитуриентлар диққатига: онлайн рўйхатдан ўтинг!\nЯқинда Ucell уяли алоқа оператори Ўзбекистонда илк бор тижорий 5G тармоғини ишга туширган эди. Мазкур компания яна Тошкент метрополитенида ҳам алоқа ва интернет хизматларини жорий этган.\nЎҚИНГ: Метрода ҳам интернет бор – атиги 500 сўмга бир гигабайт!\nUcell энди абонентларининг кўп сонли илтимосларига биноан «Istalgan raqam» акциясини жорий этаётганини маълум қилди. Мазкур акция бўйича шунчаки алоқада қолиш эвазига чиройли рақамга эга бўлишингиз мумкин!\n2021 йилнинг 15 апрелидан то 15 май санасигача бўлган даврда «Istalgan raqam» акцияси бўйича «Special» тариф режаларига уланиб, сиз нархи 1 000 000 сўмликкача бўлган чиройли рақамни оддийси нархида олишингиз мумкин. Шунингдек, «Special» тарифлар тизимининг янгиланган шартларига кўра жуда кўп МБлар, Ўзбекистон бўйича дақиқа ва SMS-хабарларга эга бўласиз.\nБунинг учун бор-йўғи танланган чиройли рақам тоифасидан келиб чиқиб 9 (ёки кўпроқ) ой мобайнида акция бўйича белгиланган тариф режасида қолиш кифоядир.\nАкциянинг амал қилиш муддати 15 майгача ёки чиройли рақамлар сони билан чекланади. «Special» тариф режалари ҳақида батафсил маълумотни эса мазкур ҳавола орқали Ucell сайтидан олиш мумкин.\nЎҚИНГ: Тариф ичида чексиз мулоқот, яна 1 ГБ интернет, 750 та SMS ва дақиқа – атиги 15 000 сўмга!\n#Ucell #мобил алоқа оператори #мобиль оператор #нархлар #операторлар #Ўзбекистон #тариф режалар